Данни за периода 01.01.2016 г. – 31.03.2016 г. за установените от ИВСС нарушения на правото на разглеждане и решаване на делата в разумен срок по глава трета “а” от ЗСВ /нарушение на чл. 6 от Конвенцията за защита правата на човека и основните свободи/

В периода 01.01.2016 г. - 31.03.2016 г. в Инспектората към ВСС по реда на глава трета "а" ЗСВ са постъпили общо 122 заявления, от които по граждански, търговски или административни дела - 64 заявления, а по наказателни – 58 заявления.

След извършените от ИВСС проверки към 31.03.2016 г., включително и по заявления, подадени в предходен период, са изготвени 157 констативни протокола и становища, които са изпратени на министъра на правосъдието, на основание чл. 60д ЗСВ, заедно със заявленията и всички постъпили към тях документи. Установено е, че:

- 104 от заявленията са основателни;

- 27 от заявленията са подадени извън срока по чл. 60а, ал. 4 ЗСВ;

- 11 от подадените в ИВСС заявления се отнасят до висящи производства, което с оглед разпоредбата на чл. 60а, ал. 4 ЗСВ изключва разглеждането им по реда на глава трета "а" ЗСВ;

- 11 от подадените заявления са неоснователни, тъй като проверяващите екипи са констатирали, че продължителността на производството не надхвърля разумния срок;

- 2 заявления не са подадени от страна по приключени граждански, административни и наказателни производства или от обвиняеми, пострадали или ощетени юридически лица по прекратени досъдебни производства, съгласно чл. 60а, ал. 2, т. 1 и 2 ЗСВ;

- 2 заявления не отговарят на изискването на чл. 60а, ал. 1 ЗСВ, а именно - да са срещу актове, действия или бездействия на органите на съдебната власт, с които се нарушава правото на разглеждане и решаване на делото в разумен срок и специализираното звено на ИВСС не е компетентно да ги разгледа. 

От приетите за основателни 104 заявления за периода 01.01.2016 г. – 31.03.2016 г. по наказателни дела са подадени 32 заявления, a 72 - по граждански, търговски или административни дела.

По информация от Министерство на правосъдието за периода 01.01.2016 г. – 31.03.2016 г. са сключени 68 споразумения (по подадени съответно 57 заявления), като общата изплатена сума за обезщетения е 169 780 лв. 

В ИВСС от Министерство на правосъдието е постъпила информация за предложени споразумения, на основание чл. 60е, ал. 2 ЗСВ за 17 основателни заявления, по които констативните протоколи са изготвени в периода 01.01.2016 г. – 31.03.2016 г. 
I. Приетите за основателни 32 заявления по наказателни дела, разпределени по апелативни райони са, както следва:
· Апелативен район Бургас – 1 заявление;

· Апелативен район Варна – 4  заявления;

· Апелативен район Пловдив – 2 заявления;

· Апелативен район София – 25 заявления.

Разгледаните през периода 01.01.2016 г. – 31.03.2016 г. основателни заявления, касаят производства за престъпления, както следва:

· Престъпления против личността – 14 бр.;

· Престъпления против собствеността – 13 бр.;

· Престъпления против финансовата, данъчната и осигурителната системи – 3 бр.;

· Престъпления против дейността на държавни органи – 1  бр.;

· Общоопасни престъпления – 1 бр.;
Разпределение на заявленията по видове престъпления:

С най-голяма продължителност се отличават наказателните производства по:



- Заявление с вх. рег. № РС- 15-331/23.09.2015 г. – за производство, образувано за престъпление по чл. 116, т. 6, предл. 2 и 3, т. 7, т. 8, предл. 2 и т. 9, във вр. с чл. 115, във вр. с чл. 20, ал. 2 от НК, с обща продължителност 15 години и 26 дни.
 

Заявителят е имал качеството на подсъдим в проверяваното производство (сл.д. № 69/2000 г. - СтСлС (сл.д. № 167/2000 г. -СпСлС с правоприемник НСлС), пр.пр. № 902/2000 г. – СГП; НОХД № С-6/2003 г. и НОХД № 3967/2006 г. – СГС,  ВНОХД № 272/2014 г. - САпС и КНД № 1583/2014 г. – ВКС). 
Министърът на правосъдието е предложил на заявителя споразумение за обезщетение в размер на 2 000 лева.
Основната забава е допусната в съдебната фаза на производството, продължила 11 години и 3 месеца. Производството е било спряно на основание чл. 25, т. 2 от НПК (поради отсъствие от страната на един от подсъдимите) за период от 3 години и 10 месеца. Забавите са допуснати от първоинстанционния съд, разгледал на два пъти делото. При първото разглеждане на делото, продължило 2 години и 7 месеца са проведени 9 с.з., преди съдът да прекрати съдебното производство с протоколно определение - поради допуснати на досъдебното производство процесуални нарушения. Второто разглеждане на делото от първоинстанционния съд е продължило 7 години и 7 месеца (като в този период е включен и периода на спиране на производството). Проведени  са 35 съдебни заседания, отлагани основно за събиране на доказателства. Независимо, че съдът е предприел мерки за провеждане на наказателното производство в разумен срок (определил е запасен съдия, налагал е глоби и е постановявал принудително довеждане на неявили се свидетели), до значително забавяне на делото се стигнало поради несвоевременното изготвяне на мотивите към присъдата - 1 година и 3 месеца след изтичане на срока по чл. 308, ал. 2 от НПК.

- Заявлениe с вх. рег. № РС-16-42/22.01.2016 г.  – за производство, образувано за престъпление по чл. 209, ал. 1, пр. 1 и пр. 2, вр. с чл. 26, ал. 1 от НК, с обща продължителност 14 години, 8 месеца и 2 дни.

Заявителят е имал качеството на подсъдим в проверяваното производство (пр.пр. № 53690/2000 г. - СРП, впоследствие пр.пр. № НСН № 178/2008 г. – СРП; НОХД № 1781/2008 г., НОХД № 2064/2012 г. и НОХД № 13386/2012 г. – СРС). 

Основната забава в производството е допусната в досъдебната му фаза, продължила 11 години и 3 месеца. Причини за продължителността на тази фаза на процеса са: лошата организация на разследването, несвоевременност и неритмичност на проведените процесуално-следствени действия, значителни интервали от време, възлизащи общо на 5 години, през които не са извършвани действия по разследването и липса на активен подход от страна на компетентните органи при събиране на доказателствата. Делото девет пъти е връщано от прокуратурата на разследващите органи за допълнително разследване и два пъти - от първоинстанционния съд на прокуратурата - за отстраняване на допуснати съществени процесуални нарушения. Времето, необходимо на разследващите органи да изпълнят дадените от прокуратурата и от съда указания е забавило производството общо с 8 години и 5 месеца. Наказателното производство е спирано три пъти, поради отсъствието на обвиняемия, на основание чл. 25, т. 2 от НПК, общо за 2 години и 2 месеца. След възобновяване на производството органите на досъдебното производство не са предприели необходимите действия за подобряване на процесуалната дисциплина на обвиняемия, в т.ч. и чрез изменение на взетата спрямо него МНО „подписка” в по-тежка, с цел ускоряване на разследването. Прокуратурата не е упражнявала вменената й от закона функция на ръководство и постоянен надзор на разследването - въпреки обстоятелството, че двукратно е констатирала бездействие от страна на разследващите органи и три пъти е изисквала материалите по дознанието за извършване на преценка за възобновяване на спряното наказателно производство, считайки, че с това се изчерпват задълженията й. Наблюдаващият прокурор не се е произнасял в законоустановените срокове. Поведението на разследващите органи и прокуратурата е имало за последица драстично забавяне на наказателното производство и е допринесло за изтичане на предвидения в закона абсолютен давностен срок за наказателно преследване и последващото прекратяване на производството от съда на основание чл. 24, ал. 1, т. 3 от НПК.

Другите 30, приети за основателни заявления по наказателни дела за периода 01.01.2016 г. – 31.03.2016 г. са разпределени по групи нарушения, както следва:
1. Недобра подготовка на съдиите за провеждане на съдебните заседания, водеща до забавено произнасяне при разглеждане на делото в открито съдебно заседание:

-  Заявлениe с вх. рег. № РС-15-441/11.12.2015 г. – ДП № 159/2007 г. - НСлС, пр. пр. № 41186/2007 г. и пр.пр. № НСН 759/2008 г. – СРП; НОХД № 10230/2008 г., НОХД № 13795/2008 г., НОХД № 15207/2010 г., НОХД № 19276/2011 г. и НОХД № 403/2012 г. – СРС; ВНОХД № 1239/2015 г. – СГС и КНД № 826/2015 г. - ВКС, подаденo от заявителя в качеството му на на подсъдим в производството. 

Общата продължителност на производството е 8 години, 2 месеца и 19 дни.

Разглежданото производство е образувано за престъпление по чл. 210, ал. 1, т. 5 вр. чл. 209, ал. 1 от НК. 

Забавата в съдебната фаза на процеса се дължи на поведението на първоинстанционния съд по НОХД № 13795/2008 г. и НОХД № 403/2012 г. По първото поред дело забавата е последвала в резултат на смяната на определените по делото съдии-докладчици – първоначално определеният съдия-докладчик е насрочил делото за разглеждане в съдебно заседание, а заменилият го 5 месеца по-късно нов съдия е прекратил съдебното производство. По второто, посочено по-горе дело производството е продължило 3 години и 2 месеца, като са били насрочени 8 съдебни заседания, първото от които – в нарушение със 7 месеца на срока по чл. 252, ал. 1 от НПК. Половината от насрочените съдебни заседания не са били проведени. 
В досъдебната фаза на процеса забавата се дължи на неколкократното връщане на делото за допълнително разследване от съда на органите на досъдебното производство. В рамките на досъдебното производство са установени: забава при изготвянето на молба за международна правна помощ и забава при произнасяне от страна на прокурора по делото след получаването му от разследващите. 

2. Недостатъчно добра организация на съдебните процеси. Нарушаване на предвидените от процесуалните закони срокове за насрочване на делата за разглеждане в съдебни заседания, лоша организация при събирането на доказателствата. 


- Заявление с вх. рег. № РС- 15-442/11.12.2015 г. –  ДП № 647/2003 г. - ТО-ССлС; пр.пр. № 10933/2003г. – СРП; НОХД № 7887/2009 г. - СРС и ВНОХД № 2131/2015 г. по описа на СГС, подадено от заявителя в качеството му на подсъдим в производството. 

Общата продължителност на производството е 12 години, 3 месеца и 20 дни.

Разглежданото производство е образувано за престъпление по чл.195, ал. 1, т. 3, пр. 1-во, във вр.с чл. 194, ал. 1, във вр. с чл. 20, ал. 2, във вр. с ал.1 от НК.
Министърът на правосъдието е предложил на заявителя споразумение в размер на 1 700 лева.

Основната забава в производството е допусната в съдебната фаза на процеса, при разглеждане на делото от първоинстанционния съд, продължило 5 години и 10 месеца. Проведени са общо 18 открити съдебни заседания, като само на 3 от тях е даден ход, а останалите са отложени поради неявяване на подсъдими, явяване на подсъдими без защитници (при задължителна защита), нередовна процедура по призоваване на свидетели, неявяване на редовно призовани свидетели и невъзможност да бъдат призовани свидетели, поради отсъствието им от страната. Няма данни съдът да е предприел адекватни и ефективни мерки за осигуряване на участието им в процеса.



- Заявления с вх. рег. № РС- 15-374/19.10.2015 г., вх. рег. № РС- 15-375/19.10.2015 г. и вх.рег. № РС-15-402/09.11.2015 г. – ПД № 1772/2005г. – СРП и НОХД № 7254/2005 г. - СРС, подадени от заявителите в качеството им на подсъдими в производството. 

Общата продължителност на производството е 11 години и 2 месеца.

Разглежданото производство е образувано за престъпление по чл.195, ал.1, т.2, т.4, пр.2 и т.5, във вр. с чл.194, ал.1, във вр. с чл.18, ал.2, във вр. с ал.1, във вр. с чл. 20, ал. 2 от НК.

Съдебното производство е протекло пред една инстанция. Делото е насрочено за разглеждане в съдебно заседание 8 месеца след образуването му в СРС. Проведени са 40 открити съдебни заседания, насрочвани ритмично, в интервали през 3 месеца, като на 30 от тях не е даден ход на делото. В съдебно заседание, проведено 5 години след образуване на делото съдът, в нов състав, формиран поради неявяване на един от съдебните заседатели, с оглед принципа на неизменност на състава по чл. 258 от НПК, е отменил определението, с което от предходния съдебен състав е даден ход на делото и на съдебното следствие, като отново е дал ход на делото. Съдът е одобрил постигнато споразумение между представителя на СРП един от подсъдимите, съдът на основание чл.24, ал.3 от НПК е прекратил наказателното производство спрямо този подсъдим. На основание чл.29, ал.1, б „б” от НПК, съдът се е самоотвел от по-нататъшното разглеждане на производството по делото. След определянето на нов съдебен състав са проведени 21 съдебни заседания, 12 от които са отложени поради неявяване на един от подсъдимите  или на защитника му. Не е установено съдът да е предприел адекватни и ефективни мерки за осигуряване на участието на страните в процеса.


- Заявление с вх. рег. № РС- 15-391/02.11.2015 г. –  сл.д. № 1174/2005 г. - ОСлС - Стара Загора, пр.пр. № 34/2005 г. - ОП – Стара Загора; НОХД № 415/2006 г. и НОХД № 633/2012 г. - ОС – Стара Загора; ВНОХД № 372/2012 г., ВНОХД № 482/2013 г. и ВНОХД № 410/2014 г. - Ап.С – Пловдив; КНД № 1278/2014 г. и КНД № 325/2015 г. - ВКС, подадено от заявителя в качеството му на подсъдим в производството. 

Общата продължителност на производството е 9 години, 5 месеца и 7 дни.

Разглежданото производство е образувано за престъпление по чл. 257 от НК. 

Министърът на правосъдието е предложил на заявителя споразумение в размер на 3 000 лева.
Забавата в процеса е допусната при първото разглеждане на делото от първоинстанционния съд, продължило 6 години и 4 месеца. Установено е лошо администриране на процеса и неприлагане на предвидените от процесуалния закон способи за дисиплиниране на участниците в него. По делото са били насрочени 43 съдебни заседания, отлагани основно поради отсъствие на заявителя. Ход на делото е даден едва в 13 с.з. Съдът не е назначил съдебно-психиатрична експертиза за състоянието на заявителя, допуснал е един от свидетелите да стане причина за многократно отлагане на делото, не е предприел спрямо него дисциплиниращи мерки (налагане на глоба и принудително довеждане). Съдът е допуснал пропуск, като не е постановил своевременно провеждането на разпит на свидетел по делегация. 



- Заявления с вх. рег. № РС- 15-405/10.11.2015 г., вх. рег. № РС- 15-406/10.11.2015 г. и вх. рег. № РС- 15-446/17.12.2015 г. –  пр.пр. № 11102/2007 г. - СРП; НОХД № 4599/2008 г.  и НОХД № 8172/2009 г. - СРС; ВНЧД № 1463/2009 г., ВНЧД № 5094/2009 г., ВНОХД № 592/2013 г. и ВНОХД № 1873/2014 г. - СГС и КНД № 263/2014 г. - ВКС, подадени от заявителите в качеството им на подсъдими в производството. 

Общата продължителност на производството е 7 години, 5  месеца и 27 дни.

Разглежданото производство е образувано за престъпление по чл. 142а от НК.
Основната забава в процеса е допусната във второто по ред дело, образувано пред първата инстанция, продължило 3 години и 4 месеца. Насрочени са били 11 съдебни заседания, отлагани основно по искане на гражданските ищци. Установено е, че съдът е предприел опити за дисциплинирането им, но те не са били достатъчно ефективни. Мотивите към постановената присъда са изготвени със забава от 3 месеца. Във въззивното производство е установено неспазване на срока по чл. 340 от НПК за изготвяне на съдебния акт с 5 месеца и забавено администриране на касационната жалба. 


- Заявление с вх. рег. № РС- 15-411/17.11.2015 г. –  НЧХД № 10236/2009 г. - СРС; ВНЧХД № 879/2012 г. и ВНЧХД № 1326/2013 г. - СГС; ВНЧХД № 340/2013 г. - ОС – Пазарджик; ВНЧХД № 320/2013 г. - ОС-Перник; ВНЧХД № 90/2014 г. и ВНЧХД № 506/2014 г. - СОС; ВНЧХД № 13/2015 г. - ОС-Монтана; КНД № 57/2013 г., ЧНД № 1134/2013 г., ЧНД № 2226/2013 г., ЧНД № 216/2014 г., КНД № 1467/2014 г. и ЧНД № 18/2015 г. - ВКС, подадено от заявителя в качеството му на подсъдим в производството. 

Общата продължителност на производството е 5 години и 9 месеца.

Разглежданото производство е образувано за престъпление по чл. 148, ал. 2, във вр. с ал. 1, т. 1 и т. 4, във вр. с чл. 147, ал. 1 от НК и по чл. 148, ал. 2, във вр. с ал. 1, т. 1 и т. 4, във вр. с чл. 146, ал. 1 от НК.  
Причините за продължителността на производството пред първоинстанционния съд, по който са се сменили двама съдии-докладчици са: нарушаване от страна на първия, определен по делото съдия-докладчик на сроковете за насрочване на съдебните заседания по чл. 252, ал. 1 от НПК и чл. 271, ал. 10 от НПК, отвод от страна на същия съдия-докладчик, с определение, 1 година след образуване на делото и неспазване на законоустановения срок по чл. 308, ал. 2 от НПК за изготвяне на мотивите към постановената присъда с 6 месеца от втория съдия-докладчик. Основна причина за продължителността на делото пред въззивните съдебни състави са: отводите на 33-ма съдии от НО на СГС (които в продължение на 8 месеца са се отвеждали от разглеждането на делото, като някои от тях са се произнасяли със съответен акт в деня на определянето им за докладчици или до 3 дни, а други – в период от 2 седмици до 1 месец) и отводите на 15 съдии от СОС, отвеждали се в продължение на 3 месеца.    
3. Неспазване на предвидените от НПК срокове (чл. 308 и чл. 340 НПК) за постановяване на съдебните актове


- Заявлениe с вх. рег. № РС-14-537/11.12.2014 г. –  сл.д. № 1221/2002 г. - ОСлС-Варна, пр.пр. № 134/2005 г. - ОП-Варна; НОХД № 1715/2005 г. и НОХД № 284/2008 г. - ОС-Варна; ВНОХД № 411/2007 г., ВНОХД № 469/2008 г. и ВНОХД № 46/2009 г. - АпС-Варна, КНД № 394/2009 г. – ВКС, подаденo от заявителя в качеството му на на подсъдим в производството. 

Заявителят е подавал жалба под № 44448/2007 г. пред ЕСПЧ, обявена за недопустима, поради неизчерпване на вътрешноправните средства.

Общата продължителност на производството е 7 години, 3 месеца и 6 дни.

Разглежданото производство е за престъпление по чл. 116, ал. 1, т. 6 и т. 9, във вр. с чл. 20, ал. 4 от НК.
Основната забава в производството е установена при първото разглеждане на делото от първоинстанционния съд. Установено е неспазване на сроковете за насрочване на делото по чл. 252, ал. 1 от НПК и чл. 271, ал. 10 от НПК. Мотивите към постановената присъда са изготвени 4 месеца и половина след изтичане на предвидения в чл. 308, ал. 2 от НПК срок, която присъда впоследствие е отменена с решение на въззивния съд и делото е върнато за ново разглеждане от друг състав на съда. В досъдебната фаза на производството са установени периоди с обща продължителност от 4 месеца, през които органите на досъдебното производство са провеждали по едно следствено действие. Установено е и неправилно изпращане на материалите по разследването на ОС-Варна за произнасяне по жалба срещу постановление за прекратяване на производството по отношение на един от подсъдимите, което постановление е обжалвано пред  ОП-Варна и АП-Варна и не е следвало да се изпраща на съда. 



-  Заявление с вх. рег. № РС- 15-460/22.12.2015 г. –  пр.пр. № 30973/2012 г. - СРП; НОХД № 18622/2012г. и НОХД № 21461/2014г. - СРС; ВНОХД № 2802/2014 г. и ВНОХД № 919/2015г. - СГС, подадено от заявителя в качеството му на подсъдим в производството. 

Общата продължителност на производството е 3 години, 2 месеца и 23 дни.

Разглежданото производство е образувано за престъпление по чл.194, ал.1 НК.
Основна причина за забава в производството е неспазаването от първоинстанционния съд на срока по чл. 308, ал. 2 от НПК за изготвяне на мотивите към постановената присъда с близо 1 година. Установена е и забава при постановяване на съдебното решение на въззивния съд при повторното разглеждане на делото с 4 месеца.
4. Непознаване на материалния и процесуалния закон - причина за отмяна на съдебните актове по реда на инстанционния контрол



- Заявление с вх. рег. № РС- 15-325/14.09.2015 г. – пр.пр. № 13118/2002 г. - СРП; НОХД № 7780/2002 г. и НОХД № 4804/2009 г. - СРС; ВНОХД № 544/2007 г.,  ВНОХД № 2949/2008 г., ВНОХД № 4808/2013 г., ВНОХД № 293/2014 г. и ВНОХД № 1677/2014 г. - СГС; КНОХД № 175/2008 г. и КНОХД № 163/2015 г. - ВКС, подадено от заявителя в качеството му на пострадал в производството. 

Общата продължителност на производството е 13 години и 19 дни.

Разглежданото производство е образувано за престъпление по чл. 157, ал. 2 във вр. с ал. 1, пр. 1, пр. 3 и пр. 4 от НК

Основната забава на производството е в съдебната му фаза. Делото е разглеждано от три съдебни инстанции (два пъти от първа инстанция, пет - от въззивна и два - от касационна). При първото разглеждане на делото от първоинстанционния съд, пропускът на съдията-докладчик да установи допуснато съществено нарушение на процесуалните правила, което е довело до накърняване на правото на защита на подсъдимия (несъответствие в обвинителния акт относно правната квалификация) е имал за последица отмяна от ВКС на постановената по делото присъда, впоследствие - връщане на делото на разследващите органи и е допринесъл за увеличаване на общата продължителност на производството с над 6 години. При повторното разглеждане на делото от първоинстанционния съд е установена забава поради ненавременно администриране на въззивната жалба на постардалия и протеста на прокуратурата, изпратени на въззивната инстанция 1 година и 2 месеца след първоначалното им депозиране в резултат на неизготвяне на мотивите в предвидения в чл. 308, ал. 2 от НПК срок.



- Заявления с вх. рег. № РС- 15-398/06.11.2015 г. и вх. рег. № РС- 15-399/06.11.2015 г. –  сл.д. № 21/2006 г. - 07 ТО-СтСлС; НОХД № 11739/2006  г., НОХД № 21814/2011 г., НОХД № 5410/2012 г. и НОХД № 21565/2012 г. - СРС; ВНОХД № 3276/2011 г., ВНОХД № 5378/2014 г. и ВНОХД № 226/2015 г. - СГС, подадени от заявителите в качеството им на пострадали в производството. 

Общата продължителност на производството е 9 години, 4 месеца и 17 дни.

Разглежданото производство е образувано за престъпление по чл. 129, ал. 2, предл. 6, във вр. с ал. 1 от НК.
Основната причина за продължителността на производството е поведението на съдията-докладчик при първото разглеждане на делото от първоинстанционния съд, довело до забава на процеса с около 5 години и 10 месеца. Постановената при това разглеждане на делото присъда е отменена от въззивния съд поради допуснатото съществено нарушение на процесуалните правила - постановяване на присъда от незаконен съдебен състав, делото е върнато за ново разглеждане от друг състав на съда и това е обезсмислило цялото, проведено до този момент производство. Забава в процеса е установена и при последното (четвърто поред) разглеждане на делото от първоинстанционния съд: съдията-докладчик е нарушил срока по чл. 271, ал. 10 от НПК при насрочване на 2 съдебни заседания и срока по чл. 308, ал. 2 от НПК за изготвяне на мотивите към постановената присъда (със 7 месеца).




- Заявление с вх. рег. № РС- 15-378/20.10.2015 г. –  дознание № ЗМ 5743/2004 г. - НИП-СДВР (по-късно - СДП); НОХД № 13435/2007 г. и НОХД № 11085/2013 г. - СРС и ВНОХД № 1516/2013 г. - СГС, подадено от заявителя в качеството му на подсъдим в производството. 

Общата продължителност на производството е 9 години, 4 месеца и 6 дни.

Разглежданото производство е образувано за престъпление по чл. 210, ал. 1, т. 5, във вр. с чл. 26, ал. 1, във вр. с чл. 2, ал. 2 от НК.

Основната причина за забавата на производството с над 5 години и 5 месеца е допуснатото от първоинстанционния съд при първото разглеждане на делото съществено нарушение на процесуалните правила, довело до ограничаване на правото на частния обвинител на лично участие във воденото наказателно производство, респ. правото му да поддържа обвинението наред с прокурора. В резултат на това нарушение се е стигнало до отмяна от въззивния съд на постановената от първоинстанционния съд присъда и до връщане на делото за ново разглеждане от друг състав на съда. Забава в производството е установена и при второто разглеждане на делото от първоинстанционния съд, допусната поради лошото администриране на процеса. По делото са насрочени 9 открити съдебни заседания. Установено е, че съдът не е могъл да организира дейността по събиране на доказателства по начин, който да осигури бързото приключване на процеса: един от свидетелите е призован едва за 5-тото, а вещите лица – едва за 8-тото поред съдебно заседание. От 4-тото до последното, проведено по делото съдебно заседание съдията-докладчик е провеждал разпит само на по един от свидетелите, като в рамките на производството, продължило 1 година и 10 месеца са били разпитани 5-ма свидетели и изслушани 3 вещи лица. 



- Заявление с вх. рег. № РС- 15-450/17.12.2015 г. – ДП № 121/2009 г. - СлО при СГП; НОХД № 10017/2010 г. и НОХД № 15866/2012 г. - СРС; ВНОХД № 2194/2011 г. и ВНОХД № 912/2015 г. - СГС, подадено от заявителя в качеството му на подсъдим в производството. 
Общата продължителност на производството е 5 години и 11 месеца.

Разглежданото производство е образувано за престъпление по чл. 198, ал. 1, предл. 2 във вр. с чл. 20, ал. 2 от НК.
Основната причина за забавата на производството е поведението на първоинстанционния съд, разгледал на два пъти делото. При първото разглеждане на делото съдията– докладчик е допуснал съществени нарушения на процесуалните правила, като е постановил присъдата по делото от незаконен състав и е разгледал делото по реда на глава 27 от НПК без наличие на визираната в чл. 372, ал. 3 от НПК предпоставка. Тези нарушения са имали за последица отмяна от въззивния съд на постановената присъда и връщане на делото за ново разглеждане от друг състав на първоинстанционния съд. При второто разглеждане на делото от първата инстанция е установено лошо администриране на процеса: 4 съдебни заседания са отлагани за получаване на изготвени звукозаписи от използвани специални разузнавателни средства и за осигуряване на техническа възможност за прослушването им по реда на ЗЗКИ, което поведение на съда сочи липса на усърдие за осигуряване на бързина на производството и непознаване в достатъчна степен на делото. Подаденият протест против постановената присъда не е администриран своевременно, като последният  е бил изпратен на въззивната инстанция 1 година след депозирането му, в резултат на изготвяне на мотивите към присъдата със забава от 9 месеца от предвидения в чл. 308, ал. 1 от НПК срок. При първото разглеждане на делото от въззивния съд е установена забава при постановяване на съдебното решение с 8 месеца.


- Заявление с вх. рег. № РС- 15-322/14.09.2015 г. – пр.пр. № 12664/2010г. - РП-Варна (пр.пр. № 543/2011 г. - ОП-Варна); НОХД № 2375/2011г. - РС-Варна; НОХД № 1394/2011г. и  НОХД №  817/2013г. - ОС-Варна; ВНОХД № 52/2012 г., ВНОХД № 202/2012г. и ВНОХД № 354/2013г. - АС-Варна; к.н.д. № 1038/2012 г.  и к.н.д. № 1110/2014 г. - ВКС, подадено от заявителя в качеството му на подсъдим в производството. 

Общата продължителност на производството е 4 години, 6 месеца и 11 дни.

Разглежданото производство е образувано за престъпление по чл. 131, ал. 2, т. 2 от НК

Основната причина за забавата на производството е движението му между отделните съдебни инстанции и отмяната при първото разглеждане на делото от ВКС на постановеното от въззивния съд решение и връщането на делото за ново разглеждане от друг състав на съда с дадени задължителни указания за отстраняване на констатираните процесуални пропуски и непълноти в доказателствата. Впоследствие, въззивният съд, с решение е отменил изцяло присъдата постановена от първоинстанционния съд и е върнал делото за ново разглеждане на прокуратурата (вместо това да стане още при първото разглеждане на делото от първоинстанционния съд). Делото е върнато от въззивния съд на разследващите органи, тъй като съдът е приел, че във фазата на досъдебното производство и по време на първоинстационното производство, не са били установени всички фактически обстоятелства, имащи значение за съставомерността на деянието, относно ангажираната наказателна отговорност на подсъдимия. В проверяваното производство са установени и забави, причинени от органите на досъдебното производство: при първоначалното разследване (до първото внасяне на делото с обвинителен акт в съда) са установени периоди, с обща продължителност от 5 месеца, през които разследващият основно е искал удължаване на срока от наблюдаващия прокурор и горестоящите прокуратури. След връщане на делото от съда за доразследване отново е установена липса на активен подход от страна на разследващите за бързо приключване на производството. 
- Заявлениe с вх. рег. № РС-15-397/05.11.2015 г. – пр.пр. № 1419/2010г. - ОП-Смолян; ДП № ЗММ-235/2011г. - РУП-Мадан; НОХД № 100/2011г. и НОХД № 54/2012г. - ОС-Смолян; ВНОХД № 67/2012г., ВНОХД № 192/2013г. и ВНОХД № 20/2014г. - АпС-Пловдив; к.н.д. № 1890/2013г.  и  к.н.д. № 1580/2014г. - ВКС, подаденo от заявителя в качеството му на на подсъдим в производството. 

Общата продължителност на производството е 4 години, 5 месеца и 11 дни.

Разглежданото производство е образувано за престъпление по чл. 257, ал.1, пр.1 (ред. ДВ, бр. 62/1997 г. в сила от 06.11.1997 г. – отм. с ДВ, бр. 75/2006г., в сила от 13.10.2006 г.), във вр. чл. 255, ал.1, пр. 2, хипотеза 2 от НК (ред. ДВ, бр. 62/1997 г.,  в сила от 06.11.1997 г. – изм. с ДВ, бр. 75/2006г., в сила от 13.10.2006г.).  

Основните причини за продължителността на производството са:

- отмяната от въззивния съд на присъдата, постановена от първоинстанционния съд при първото разглеждане на делото и връщането на делото за ново разглеждане от друг състав на съда поради допуснато съществено процесуално нарушение, изразяващо се в допускане от страна на съда с протоколно определение на изменение на обвинението от страна на прокуратурата, въпреки направено от защитата на подсъдимия възражение за прекратяване на съдебното производство и връщане делото на прокурора поради наличие на съществено процесуално нарушение, довело до ограничаване правото на защита на страните и
- отмяната от страна на касационния съд на присъдата, постановена от въззивния съд при повторното разглеждане на делото и връщането му за ново (трето поред) разглеждане от друг състав на съда, от стадия на съдебното заседание. 

При последното, трето поред разглеждане на делото от въззивния съд е установено неспазване на законоустановения срок за изготвяне на съдебния акт с 1 месец и забавено администриране на касационните жалби. Забава при постановяване на съдебното решение е установена и при повторното разглеждане на делото от касационната инстанция – съдебният акт е изготвен 8 месеца след последното съдебно заседание.

5. Голяма продължителност на наказателното производство на фаза досъдебно производство


-  Заявления с вх. рег. № РС- 15-383/26.10.2015 г. и вх. рег. № РС- 15-384/26.10.2015 г. –  пр.пр. № 21437/2000 г. - СРП; НОХД № 23579/2011 г. - СРС и ВНОХД № 4716/2014 г. - СГС, подадени от заявителите в качеството им на подсъдими в производството. 

Общата продължителност на производството е 15 години, 1 месец и 15 дни.

Разглежданото производство е образувано за престъпление по чл. 201, ал. 1, т. 1, във вр. с чл. 209, ал. 1, пр. 1, във вр. с чл.  20, ал. 2, във вр. с ал. 1 от НК.
Министърът на правосъдието е предложил на заявителя по заявление с вх. рег. № РС- 15-383/2015 г. споразумение в размер на 5 000 лева, а на заявителя по заявление с вх. рег. № РС- 15-384/2015 г. – споразумение в размер на 4 400 лева.

Основната забава в производството е в досъдебната му фаза, продължила 11 години и 8 месеца, като за 2 години и 11 месеца, от които производството е било спряно. Установени са продължителни периоди (общо възлизащи на 7 години и 8 месеца) на абсолютно бездействие от страна на разследващите органи, което е имало за последица трикратното връщане на досъдебното производство от прокуратурата за допълнително разследване с цел събиране на доказателства. Отговорност за забавата в досъдебното производство носи и прокуратурата, която не е упражнявала вменената й от закона функция на ръководство и надзор на разследването, въпреки че еднократно е констатирала бездействие от страна на разследващите органи в продължение три години и на два пъти е изисквала материалите по дознанието, приемайки, че с това се изчерпват задълженията й.

-  Заявления с вх. рег. № РС-16-6/06.01.2016 г.,  вх. рег. № РС-16-7/06.01.2016 г. и  вх. рег. № РС-16-8/06.01.2016 г.  – ДП № 50/2011 г. - НСлС, пр.пр. № 270/2005 г. - СГП; ЧНД № П-59/2006 г., ЧНД № 732/2009 г., ЧНД № 2961/2010 г., ЧНД № 129/2011 г., НЧД № 517/2015 г. и ЧНД № 1287/2015 г. – СГС и ВЧНД № 551/2015 г. - САС, подадени от заявителите в качеството им на пострадали в производството. 

Общата продължителност на производството е 10 години, 10 месеца и 8 дни.

Разглежданото производство е образувано за престъпление по чл. 122, ал. 1 от НК.
Забавата в процеса е допусната в досъдебната му фаза, като са установени няколко периода, с обща продължителност от 3 години и 5 месеца, през които, изчаквайки изготвянето на заключения по назначени експертизи водещите разследването не са извършвали никакви процесуално-следствени действия. Разследващите не предприели необходимите действия за ускоряване на процеса по изготвяне на експертизите. До забава от около 5 месеца се стигнало и в резултат на несвоевременното произнасяне от страна на наблюдаващия делото прокурор. Многобройните връщания на делотo, сроковете от по няколко месеца, необходими на разследващите органи, за да изпълнят дадените от съда указания и да изпратят отново делото са довели до допълнително увеличаване на срока за разследване, а оттам - и до общата продължителност на производството. 



- Заявление с вх. рег. № РС- 15-467/29.12.2015 г. – пр.пр. № 44052/2004 г. - СРП; НОХД № 9389/2011 г. и НОХД № 17997/2012 г. - СРС и ВНОХД № 4754/2014 г. - СГС, подадено от заявителя в качеството му на подсъдим в производството. 

Общата продължителност на производството е 10 години, 8 месеца и 29 дни.

Разглежданото производство е образувано за престъпление по чл. 195, ал. 1, т. 3, пр. 1, във вр. с чл. 194, ал. 1 от НК.
Министърът на правосъдието е предложил на заявителя споразумение в размер на 2 100 лева.

Основната забава в процеса е установена в досъдебната му фаза, продължила почти 8 години. Установена е лоша организация на разследването, липса на активен подход от страна на компетентните органи за бързото му приключване, несвоевременност и неритмичност на проведените действия за събиране на доказателства и периоди с обща продължителност от 2 години на абсолютно бездействие от страна на разследващите органи. За забавянето на досъдебното производство е допринесло многократното връщане(три пъти от прокуратурата и веднъж от първоинстанционния съд) на делото за допълнително разследване, за отстраняване на допуснато процесуално нарушение и за събиране на доказателства. Две от връщанията на делото от прокуратурата на разследващите се дължат на неизпълнение на указания, дадени с предходни нейни постановления. Времето, необходимо на разследващите органи да изпълнят дадените от прокуратурата и от съда указания е забавило производството общо с 2 години и 4 месеца. На наблюдаващия прокурор е била необходима 1 година и 1 месец, за да изготви постановление с указания за извършване на допълнителни действия по разследването, във връзка с изпълнение на съдебното разпореждане, с което делото е върнато на прокуратурата. Досъдебното производство е спирано пет пъти, като две от спиранията са допринесли за увеличаване на общата му продължителност, както следва: със 7 месеца - поради отсъствие на обвиняемия, което би попречило за разкриване на обективната истина и с 9 месеца - поради отсъствие на свидетел. От материалите по делото е установено, че компетентните органи не са предприели своевременно необходимите мерки за преодоляване на пречките, довели до спирането на производството. 

В съдебната фаза на производството, при повторното разглеждане на делото от първоинстанционния съд, е установена забава при изготвянето на мотивите към постановената присъда със 7 месеца. 


- Заявления с вх. рег. № РС- 15-358/05.10.2015 г. и вх. рег. № РС- 15-354/01.10.2015 г. – ДП № 332/2004 г. – НСлС; НОХД № С-103/2007 г., НОХД № С-187/2007 г., НОХД № С-442/2008 г., НОХД № С-193/2009 г., НОХД № С-244/2009 г. и НОХД  № С-380/2009 г. - СГС, ВНОХД № 001/2014 г. – САС и КНД № 766/2014 г. - ВКС, подадени от заявителите в качеството им на подсъдими в проверяваното производство. 

Общата продължителност на производството е 10 години, 4 месеца и 28 дни.

Разглежданото производство е за престъпления по чл. 346, ал.3, във вр. с чл. 20, ал.2 от НК и по чл. 321, ал.1, пр.1 и пр.2 от НК и по чл. 196а, във вр. с чл. 195, ал.1, т. 4, пр.1 и пр. 2, т. 5 и т. 9, във  вр. с чл. 194, ал.1 от НК, във вр. с чл. 26, ал.1 от НК. 

Основната забава на производството е в досъдебната му фаза и се дължи на петкратното връщане на делото от съда на прокуратурата за изготвяне на нов обвинителен акт, който да отговаря на законоустановените изисквания и/или за отстраняване на други съществени нарушения на процесуалните правила, ограничили правото на защита на обвиняемите или на пострадалите лица. В съдебната фаза на процеса е констатирана забава при постановяване на решението на касационната инстанция - 1 година след последното по делото съдебно заседание и забава при първото разглеждане на делото от първоинстанционния съд, продължило почти 4 години. Проведени са 24 съдебни заседания, на 15 от които не е даден ход, поради наличие на процесуални пречки (неявяване на подсъдими или техни защитници, неизпълнение на съдебни поръчки по молби за международна правна помощ и др.).



- Заявлениe с вх. рег. № РС-15-395/04.11.2015 г. – сл.д. № 3140/2005г. - ОСлС-Варна; НОХД № 7124/2010 г., НОХД № 6204/2013 г., НОХД № 4020/2014 г. и НОХД № 243/2015г. - РС-Варна, ВЧНД № 96/2012г., ВЧНД № 1318/2012 г. и ВЧНД № 134/2014 г. - ОС-Варна, подаденo от заявителя в качеството му на на подсъдим в производството. 



Общата продължителност на производството е 9 години и 8 месеца. 

Разглежданото производство е образувано за престъпления по чл. 194, ал.1 от НК и по чл. 316, вр. чл. 315, ал.1, вр. чл. 309, ал.1, вр. чл. 26, ал.1 от НК.

Министърът на правосъдието е предложил на заявителя споразумение в размер на 1 900 лева.
Неоправданото забавяне на наказателното производство се дължи на допуснатите редица пропуски и грешки от страна на органите на досъдебното производство. Събирането на необходимите писмени доказателства за установяване на обстоятелството по кои граждански дела са използвани от обвиняемия  инкриминираните документи е продължило неоправдано дълго. По делото са установени няколко периода, с обща продължителност от 2 години, през които не са извършвани никакви процесуално-следствени действия. Забава е допусната и в резултат на: прекратяването на съдебното производство от съда и връщането на делото на прокурора за отстраняване на допуснати съществени процесуални нарушения в досъдебната фаза на наказателното производство, отмяната от висшестоящата прокуратура на постановлението, с което частично е  прекратено наказателното производство и на неправилното спиране на наказателното производство от прокурора, отменено след служебна проверка от висшестоящата прокуратура.

- Заявлениe с вх. рег. № РС-16-21/13.01.2016 г. – сл.дело № 44/2012г. - ОСлО-в ОП - Бургас; ДП № 455/2006г. и пр.пр. № 5625/2006 г. - ОП-Бургас, подаденo от заявителите в качеството им на на пострадали в производството. 

Общата продължителност на производството е 9 години и 3 месеца.

Разглежданото производство е образувано за престъпление по чл.123, ал.1 от НК.
Производството се е развило само в рамките на досъдебната фаза на процеса и е прекратено на основание чл.243, ал.1, т.2 НПК (поради недоказаност на обвиненията). Първоначално проведеното разследване (в период от 4 месеца) не е изяснило съществени факти и обстоятелства, относими към предмета на делото, което е довело до необоснованост на прокурорския акт за прекратяване на досъдебното производство и до неговата отмяна от горестоящата прокуратура четири години по-късно. Копие от прокурорският акт е изпратен на наследниците на пострадалото лице без да им се разясни правото да го обжалват по предвидения в закона ред. Съдебната процедура по обжалване на второто постановление за прекратяване на наказателното производство, което също е било отменено е продължила 6 месеца. Съдът е приел, че следва да бъдат извършени допълнителни действия за изясняване на фактическата обстановка, като е дал задължителни указания. 
В рамките на производството заявителите са подавали жалба пред ВКП, изпратена по компетентност на АП – Бургас с оплаквания за прекомерната продължителност на производството, като в изготвения отговор до заявителите е посочено, че оплакванията им са основателни, тъй като видно от материалите по делото, за период от 4 години и половина, считано от образуване на производството не е провеждано ефикасно разследване, довело до затруднение в изясняването на фактите и обстоятелствата, относими към правния спор.  Провежданото разследване по делото  първоначално е било с оглед данни за престъпление по чл.330, ал.3 от НК, а впоследствие – за престъпление по чл.123 НК. 

- Заявлениe с вх. рег. № РС-15-458/22.12.2015 г. – ДП № 386/2006 г. - ОД-МВР-Варна; пр. пр. № 2193/2006 г. - ОП-Варна; НОХД № 493/2010 г., НОХД № 1768/2010 г. и НОХД № 616/2014 г. – ОС - Варна; ВНОХД № 459/2011 г. и ВНОХД № 221/2014 г. - АпС-Варна и КНОХД № 593/2015 г. - ВКС, подаденo от заявителя в качеството му на на подсъдим в производството. 

Общата продължителност на производството е 8 години, 9 месеца и 26 дни.

Разглежданото производство е образувано за престъпление по чл. 257, ал. 1 (отм.) във вр. с чл. 255, ал. 1, предл. 2 (изм.) във вр. с чл. 26, ал. 1 от НК.

Основната забава на производството е установена в досъдебната му фаза, продължила 7 години и 9 месеца (за период от 2 години и 5 месеца делото не е било на разположение на разследващите органи). Водещият разследването не е предприел действия по разследването за периоди с обща продължителност от 1 година и 10 месеца, като единствено е искал продължаване на срока на разследването. Наблюдаващият прокурор е причинил забава на производството с 6 месеца, тъй като не предприел своевременно действия за приключване на разследването (за времето от връщане на делото от съда на прокуратурата до датата на привличане на заявителя като обвиняем). Прокурорът е станал причина за увеличаване на общата продължителност на производството и поради  внасяне на обвинителен акт, неотговарящ на изискванията на чл. 246, ал. 2 от НК, довело до отмяна на постановената от първоинстанционния съд присъда от въззивния съд и връщане на делото на фаза досъдебно производство. За увеличаване на общата продължителност на производството с почти 1 година и 2 месеца е допринесло поведението на съдията-докладчик при първоначалното разглеждане на делото от първоинстанционния съд, тъй като допуснатите от него нарушения на процесуалните правила и на материалния закон са станали причина за отмяна от страна на въззивния съд на постановената присъда, а впоследствие и до връщане на делото на разследващите органи.

II. Приетите за основателни 72 заявления по граждански, търговски или административни  дела, разпределени по апелативни райони са, както следва:

· Апелативен район Бургас –  3 заявления;

· Апелативен район Варна  – 1 заявление;

· Апелативен район Велико Търново – 1 заявление;

· Апелативен район Пловдив – 4 заявления;

· Апелативен район София – 63 заявления.
Разпределение на заявленията с оглед предмета на делото: 
· По вещноправни спорове:

1. Ревандикационни и установителни искове за собственост – 12 бр.;

2. Делбени искове по чл. 34 от ЗС – 9 бр.;

· По облигационни и търговски спорове относно задължения, основани на договори, непозволено увреждане и неоснователно обогатяване: 

1. Искове между граждани и юридически лица – 12 бр.;

2. Искове срещу държавата  – 5 бр.;

3. Заповедни производства – 15 бр.;

· По семейноправни спорове и спорове относно наследство – 3 бр.;
· По трудови спорове – 4 бр.;
· Административни дела – 4 бр.;
· Други – 8 бр.

С най- голяма продължителност се отличават производствата по:

- Заявление с вх. рег. № РС-15-428/03.12.2015 г. – за производство, образувано по иск с правно основание чл. 39 от ЗЖСК, с обща продължителност от 23 години, 4 месеца и 11 дни.

Заявителят е имал качеството на ищец в производството (гр.д. № 2331/1992 г. - СРС и в.гр.д. № 10377/2014 г. – СГС). 
Производството пред първата инстанция е продължило 21 години и 9 месеца. В този период делото е било спирано два пъти.  Първият път за период от 9 месеца, на основание чл. 182, ал. 1, б. „г” от ГПК (отм.), до приключване на четири, образувани пред СРС граждански производства и вторият - за период от 18 години и 11 месеца, на основание чл. 182, ал. 1, б. „г” от ГПК (отм.). 10 години и 1 месец след второто спиране на делото, след извършване на служебна справка, от която се установява, че производството по преюдициалното дело е приключило с влязъл в сила 8 години и 10 месеца по-рано съдебен акт съдът е възобновил производството по делото. Първоинстанционният съд е провел 10 съдебни заседания, 5 от които, проведени след възобновяване на делото, са отлагани основно за събиране на писмени доказателства. По делото не са назначавани експертизи и не са разпитвани свидетели. Съдебното решение е постановено срок.  При разглеждане на делото от въззивната инстанция е проведено едно съдебно заседание, като съдебното решение е постановено със забава от 11 месеца.
- Заявления с вх. рег. № РС-15-429/2015 г., № РС-15-430/2015 г., № РС-15-431/2015 г., № РС-15-432/2015 г., № РС-15-433/2015 г., № РС-15-434/2015 г., № РС-15-435/2015 г. и № РС-15-436/2015 г. – за производство, образувано по иск с правно основание чл. 97, ал. 1 от ГПК (отм.), във вр. с чл. 14, ал. 4 от ЗСПЗЗ, с обща продължителност от 19 години и 12 дни.

Заявителите са имали качеството на ищци в производството (гр.д. № 4484/1996г. - СРС; гр.д. № 2260/2003 г. и гр.д. № 10172/2010 г. - СГС; гр.д. № 2019/2009 г. и гр.д. № 6396/2014 г. – ВКС).
Причина за голямата му продължителност на делото е забавеното и недоброто администриране на процеса от първоинстанционния и от въззивния съд. Производството пред първата инстанция е продължило близо 7 години. По делото са насрочени 13 съдебни заседания, от които са проведени 8. Ход на делото е даден  1 година и 5 месеца след постъпване на исковата молба, като първите 4 съдебни заседания са отлагани поради нередовното призоваване на страните. Съдът е уважавал безкритично повечето направени искания за събиране и представяне на доказателства. Исковата молба  е оставена без движение от съда – за отстраняване на нередовности 2 години и 9 месеца след постъпването й. Най-голяма забава на производството е установена при администриране на въззивната жалба - разпореждането на съда по чл. 262, ал. 1 от ГПК за отстраняване на нередовности е връчено на ищците 2 години след постановяването му, а преписът от въззивната жалба е връчен на ответниците 4 месеца след разпореждането на съда по чл. 263, ал. 1 от ГПК. Делото е изпратено на въззивния съд 5 месеца след датата на получаване от страна на ответниците на преписа от въззивната жалба.  Въззивната инстанция е разглеждала делото два пъти. Продължителността на първото производство е малко повече от 6 години и 6 месеца. Проведени са 5 съдебни заседания, насрочвани през продължителни периоди от време (между 5 и 8 месеца). Основната причина за забава на първото производство пред въззивната инстанция е лошото администриране на касационната жалба и лошото и забавено администриране на производството по поправка на явна фактическа грешка в диспозитива на постановеното решение. Във връзка с нередовното уведомяване за постановеното решение ответниците са подали молба за възстановяване на срока за обжалване, по която съдът се е произнесъл с решение 3 години по-късно. Констатирана е и забава в производството за поправка на явна фактическа грешка, по което са насрочени и проведени, през значителен период от време, 3 съдебни заседания, а съдебното решение е постановено 2 години след началото на производството. При повторното разглеждане на делото от въззивната инстанция, с продължителност от 4 години и 2 месеца също е установено лошо и забавено администриране на процеса. Въззивният съд, в изпълнение на задължителните указания на касационната инстанция, дадени в отменителното й решение, е оставил без движение исковата молба, като съобщението до ищците им е изпратено 6 месеца след постановяване на определението на съда. Разпореждането на СГС за насрочване на делото в открито заседание е постановено 4 месеца след връчване на съобщението за прецизиране на петитума на иска. По делото са проведени 5 съдебни заседания, насрочвани през значителни периоди от време, първото от които - 1 година и 6 месеца след образуването на делото. 
Другите 70, приети за основателни заявления по граждански, търговски и административни дела периода 01.01.2016 г. – 31.03.2016 г. са разпределени по групи нарушения, както следва:
1. Недобра подготовка на съдиите за провеждане на съдебните заседания, водеща до забавено произнасяне при разглеждане на делото в открито съдебно заседание.

- Заявлениe с вх. рег. № РС-16-20/13.01.2016 г. – гр.д. № 1172/2004 г. – СГС; ч.гр.д. № 2660/2003 г., ч.в.гр.д. № 1921/2008 г. и в.гр.д. № 2063/2012 г. – САС; т.д.№ 1015/2010 г., т.д. № 3045/2014 г., ч.т.д. № 801/2012 г. и т.д. № 3045/2014 г.  - ВКС, подаденo от заявителя в качеството му на ищец в производството.
Обща продължителност на производството 11 години, 10 месеца и 11 дни .

Производството е образувано по искове с правно основание чл. 390, ал.1 ТЗ (отм.) и чл. 86, ал. 1 ЗЗД. 

Основната забава в производството е допусната при разглеждане на делото от първата инстанция, продължило 8 години и 8 месеца. Установено е лошо администриране на процеса. По делото са проведени голям брой открити съдебни заседания - 20, насрочвани през продължителни интервали от време (от 4 до 8 месеца). Съдът не е използвал предоставените от процесуалния закон възможности за дисциплиниране на участващите в производството вещи лица, по чиято вина са отлагани съдебни заседания. Съдът не е положил усилия и за дисциплиниране на страните по исканията им за допускане и представяне на доказателства, което е станало причина за многократни отлагания на делото. Дадените от съда указания за отстраняване на констатираните нередовности на исковата молба не са били пълни, ясни и точни. Периодично са констатирани различни нередовности, като са давани указания за отстраняването им - исковата молба е оставяна без движение на 2 пъти - след постъпването й и в първото съдебно заседание. Подобно поведение от страна на съда е установено и при администрирането на: частна въззивна жалба на ищеца и на въззивната жалба на ответника. Период на 1 година и 7 месеца е бил необходим на съда да изясни въпроса дали друго, образувано пред Софийски градски съд дело е имало характера на преюдициално производство спрямо  разглеждното дело, за което е изисквана допълнително информация, постановено е определение за спиране на производството, на основание чл. 182, ал. 1, б. „г” от ГПК, което впоследствие е отменено от въззивния съд.

- Заявления с вх. рег. № РС-16-64/16.02.2016 г. и вх. рег. № РС-16-65/16.02.2016 г. – гр.д. № 5327/1998 г. – СРС; гр.д. № 2812/1999 г., гр.д. № 3143/2002 г. и гр.д. № 15876/2013 г.; гр.д. № 982/2011 г., гр.д. № 2751/2003 г., гр.д. № 4577/2013 г., гр.д. № 137/2015 г. и ч.гр.д. № 4039/2015 г. - ВКС, подадени от заявителите в качеството им на ищци в производството.
Обща продължителност на производството 10 години, 4 месеца и 22 дни .

Производството е образувано по обективно и субективно съединени искове  с правно основание чл. 108 от ЗС и чл. 55, ал.1 от ЗЗД.
При разглеждане на горепосочените заявления проверяващият състав е установил, че делото е архивирано и унищожено по надлежния ред и в предвидените нормативно установени срокове. Поради обективна невъзможност да извърши цялостна проверка по движение на делото, преценката на разумния срок при разглеждане и решаване на делото е направена единствено с оглед общата продължителност на производството и с оглед фактическата и правна сложност на делото. Прието е, че от констатираната обща продължителност на производството и установената правна и фактическа сложност на делото следва извод, че са нарушени изискванията за разглеждане и решаване на делото в разумен срок, с оглед трайно установената практика на ЕСПЧ и възприетите критерии за преценка на „разумния срок”.
- Заявления с вх. рег. № РС-14-259/29.05.2014 г., вх. рег. № РС-14-260/29.05.2014 г., РС-14-261/29.05.2014 г. и РС-14-262/29.05.2014 г. – гр.д.№ 1158/2005г. на СГС, подадени от заявителите в качеството им на ищци в производството.
Обща продължителност на производството 9 години, 8 месеца и 23 дни.

Производството е образувано по обективно и субективно съединени искове  с правно основание чл.26, ал.1, предл.1 от ЗЗД и чл.108 от ЗС.

Установено е забавено и лошо администриране на процеса.  Исковата молба първоначално е подадена до СРС, който след половин година процесуални действия, свързани с определяне цената на предявените искове е установил, че същите са подсъдни на СГС. Последният от своя страна, преценявайки определената пазарна цена на спорния имот и на правото на строеж е повдигнал препирня за подсъдност, което производство е довело до удължаване на процеса с близо една година. Съдът безкритично е уважавал доказателствените искания на страните, свързани с назначаване на експертизи и събиране на писмени доказателства. По делото са насрочени 18 съдебни заседания, от които са проведени 13, насрочвани през дълги интервали от време (между 5 и 8 месеца). Съдът не е предприел нужните мерки за дисциплиниране на страните и за приключване на производството в разумен срок. Ход на делото е даден повече от 3 години след образуването му. По делото са назначени две самостоятелни съдебно-технически експертизи, първата от които е приета от съда 6 години след образуване на делото, а основното заключение по втората СТЕ е прието 7 години и половина след началото на процеса. Съдът не е предприел никакви мерки за дисциплиниране на вещите лица за срочното изготвяне на заключенията. Забава е установена и при постановяване на съдебното решение, изготвено 3 месеца след изтичане на законоустановения срок. 

- Заявлениe с вх. рег. № РС-16-2/04.01.2016 г. – гр.д. № 29401/2007 г. – СРС; гр.д. №11313/2010 г. и гр.д. № 7089/2010 г. – СГС; ч.гр.д. № 4469/2012 г. – САпС; адм.д. №10848/2014 г. – АССГ, адм.д. №47/2015 г. – Адм.С – Стара Загора и адм.д. №11610/2015 г. - ВАС, подаденo от заявителя в качеството му на ищец в производството.
Обща продължителност на производството 7 години и 10 месеца .

Производството е образувано по обективно кумулативно съединени искове с правно основание чл. 71, ал.1, т. 1, т. 2 и т. 3 от ЗЗДискр.

При разглеждане на делото от първоинстанционния съд е установено забавено администриране на процеса. Производството е продължило близо 3 години, проведени са 8 открити съдебни заседания, отлагани за събиране на доказателства. Установена е лоша организация на дейността на съда по събиране на гласни доказателства. По делото е било необходимо част от допуснатите свидетели да бъдат разпитани по делегация, като съдилищата, разглеждали делото не са изпълнили законоустановените изисквания – делегиращият съд - за определяне на срок за събиране на доказателствата, а делегираният съд - да уведоми незабавно делегиращия за наличието на обстоятелства, препятстващи изпълнението на поръчката. За забавянето на процеса е допринесъл и пропускът на СРС своевременно, след увеличението на иска от страна на ищеца да прекрати производството в частта по предявения на основание чл. 71, ал. 1, т. 3 от ЗЗДискр. иск и да изпрати делото по подсъдност на СГС.  След разделяне на предявените искове за разглеждане в отделни производства, пред СГС са били образувани две граждански дела – първоинстанционно и въззивно. Второто, образувано по жалба срещу постановеното съдебно решение на първата инстанция е продължило 1 година и 6 месеца. Единствената причина за продължителността му се дължи на обстоятелството, че единственото открито съдебно заседание по делото е насрочено 1 година след образуването му. Първоинстанционното производство пред СГС е продължило почти 4 години, за 2, от които е било спряно на основание чл. 182, ал. 1, б. „г” от ГПК (отм.) до приключване на производството по образуваното пред СРС дело. 

Сериозното забавяне на производството произтича от неяснотите относно допустимостта на иска, предвид родовата му подсъдност. Исковете за компенсация на вреди, настъпили в резултат от дискриминационни действия на държавни органи и длъжностни лица от администрацията при осъществяване на административна дейност съгласно чл. 74, ал. 2 от ЗЗДискр. са подсъдни на административните съдилища. Родовата подсъдност на иска е абсолютна процесуална предпоставка за неговата допустимост, за която съдът следи служебно, поради което, решаващият състав на СГС е следвало своевременно, още при постъпването на делото в съда да прекрати производството и да го изпрати на компетентния административен съд. Съдът не е изпълнил това свое задължение своевременно. Действия в тази насока е предприел едва след възобновяване на производството по делото, което е имало за последица забавяне на производството с 1 година и 8 месеца. До забава на производството със 7 месеца е допринесло поведението на Адм.С – Стара Загора. Към момента на постъпване на делото в съда, производството, образувано пред СРС по искове с правно основание чл. 71, ал. 1, т. 1 и т. 2 от ЗЗДискр. е било прекратено, поради отказа от иск на ищеца, с което се е преклудирала и възможността за претендиране на обезщетение за неимуществени вреди в резултат на дискриминационните действия, на които е бил основан искът по делото по описа на СРС. С оглед на това обстоятелство решаващият съдебен състав на административния съд е следвало своевременно, още при постъпването на делото в съда да прекрати производството. 

- Заявление с вх. рег. № РС-15-401/09.11.2015 г. – гр.д. № 3475/2008 по описа на СГС; гр.д. № 4411/2013 г. по описа на САпС и гр. дело № 597/2015 г. и ч.гр.д. № 4891/2015 г. на ВКС, подадено от заявителя в качеството му на ищец в производството.
Обща продължителност на производството 7 години, 2 месеца и 3 дни.

Производството е образувано по иск с правно основание чл. 19, ал. 3 от ЗЗД.

Установено е лошо администриране на процеса от първоинстанционния съд: 9 месеца са били необходими на съда да определи размера на дължимата държавна такса, а първото открито съдебно заседание по делото е проведено 1 година и 9 месеца след образуването му. По делото са проведени 6 открити съдебни заседания, провеждани в интервали от 6 -7 месеца. Първоинстанционното решение е постановено със забава от 4 месеца.

- Заявлениe с вх. рег. № РС-15-449/17.12.2015 г. – гр.д.№ 14674/2008г. – СРС; в.гр.д.№ 14445/2014г. – СГС и  гр.д.№ 2219/2015г. - ВКС, подаденo от заявителите в качеството им на ищци в производството.
Обща продължителност на производството  7 години и 22 дни.

Производството е образувано по иск с правно основание чл. 108 от ЗС.
Голямата продължителност на производството пред първоинстанционния съд се дължи на забава повече от 1 година, допусната при вписване на исковата молба. Компетентният орган в лицето на СРС, не е взел предвидените в закона дисциплиниращи мерки, за да ускори изпълнението на указанията за вписване на исковата молба, като между разпорежданията на съда за вписване на исковата молба и вписването й е изминал период от 1 година и 6 месеца. До забава от 2 години и 6 месеца в процеса се е стигнало след спиране на производството по делото, поради наличие на висящ преюдициален спор. Съдът не е изисквал регулярно справки за движението на делото по преюдициалния спор, като единствената справка, която е разпоредено да се извърши е поискана 1 година след датата на влизане в сила на решението по преюдициалното дело. 
Решението на първоинстанционния съд в постановено със забава от 3 месеца. 
- Заявлениe с вх. рег. № РС-15-386/02.11.2015 г. – гр.д. № 131/2009 г. – РС –Пловдив; ч.гр.д. № 715/2011 г., гр.д. № 2314/2012 г. и гр.д. № 918/2014 г.  - ОС - Пловдив, ч.гр.д. № 293/2011 г.,  гр.д. № 1322/2012  г. и гр.д. № 6127/2014 г. – ВКС, подаденo от заявителя в качеството му на ищец в производството.
Обща продължителност на производството 6 години, 6 месеца и 14 дни .

Производството е образувано по обективно съединени искове с правно основание чл. 74 и чл. 75 от КТ, във вр. чл. 26 от ЗЗД.

Първоинстанционният съд е допуснал известно забавяне на производството – по делото са проведени голям брой съдебни заседания, отложени за събиране на доказателства, които видно от мотивите на съдебното решение не са допринесли за изясняване на фактическите и правни твърдения на ищеца (съдът е издадал съдебни удостоверения, по силата на които са били приети като доказателства 68 броя удостоверения от различни учебни и научни заведения, за чието събиране съдът е отложил 5 съдебни заседания). Съдебното решение е постановено 1 месец след изтичане на законоустановения срок. Забавено администриране на процеса е установено при повторното разглеждане на делото от въззивната и от касационната инстанция. Поради пропуск на въззивния съд да връчи своевременно на ответника направените в изпълнение на указанията на касационната инстанция при връщане на делото за ново разглеждане от въззивния съд уточнения на исковата молба е отложено съдебно заседание. Определението, с което ВКС не е допуснал касационно обжалване е постановено повече от 6 месеца след постъпване на делото в съда. 
- Заявление с вх. рег. № РС-15-408/12.11.2015 г. – гр.д. № 11191/2009 г. по описа на СРС; в.гр.д.№ 6071/2013г. по описа на СГС и гр.д.№ 1544/2015г. по описа на ВКС, подадено от заявителя в качеството му на ищец в производството.
Обща продължителност на производството 6 години, 2 месеца  и 23 дни.

Производството е образувано по иск с правно основание чл. 439 ГПК, във вр. с чл. 59 от ЗЗД.

Голямата продължителност на производството пред първоинстанционния съд от 4 години и 2 месеца, при проведени само 2 открити съдебни заседания се дължи на допусната от съда периоди на бездействие, довели до забава на производството, както следва: 7 месеца, след произнасяне с разпореждане по искането на ответницата за служебно изискване от СО, р-н Лозенец на удостоверение за данъчна оценка на правото на ползване върху процесния имот и произнасянето с разпореждане по повод искане на ответницата за допускане на обезпечение по предявения от нея насрещен иск по чл. 124, ал.1 от ГПК; 8 месеца в периода от постановяване на разпореждане на съда, с което ответницата е била освободена от внасяне на държавна такса по предявения от нея насрещен иск по чл. 26, ал.1 и 2 от ЗЗД и постановяване на определение от съда, с което на основание чл. 211 от ГПК е приел за съвместно разглеждане по делото предявените от ответницата насрещни искове; 1 година - от разпореждането на съда за връчване на препис от отговора на ищеца на ответницата до постановяването на определение, с което е допуснато ново обезпечение на насрещно предявените от ответницата искове; 5 месеца - при постановяване на първоинстанционното решение. Производството пред въззивния съд е продължило почти 2 години, като е проведено едно единствено открито съдебно заседание. Установени са два големи периода на забава, допуснати поради бездействието на съда, както следва: 10 месеца - в периода между образуване на делото  и насрочване на първото открито съдебно заседание и 7 месеца - при постановяване на въззивното решение.
- Заявлениe с вх. рег. № РС-16-16/12.01.2016 г. – гр.д. № 1135/2009 г. - ОС – Стара Загора; в.гр.д.№ 1394/2012г. и в.гр.д.№ 827/2014г. – АпС – Пловдив; гр.д. № 5554/2013 г. и гр.д.№ 1833/2015 г. - ВКС, подаденo от заявителя в качеството му на ищец в производството.
Обща продължителност на производството 5 години, 8 месеца  и 23 дни.

Производството е образувано по иск с правно основание чл. 45 и чл. 49 от ЗЗД.
Основната причина за продължителността на процеса се дължи на лошото му администриране от първоинстанционния съд. По делото са били проведени 15 открити съдебни заседания, отлагани за събиране на доказателства и  по причини, свързани с вещите лица по назначените експертизи, като едва в 12-то открито съдебно заседание съдът е допуснал и назначил ССчЕ.Съдът се е произнесъл със забава относно редовността и допустимостта на предявения иск и при постановяване на разпореждане препис от исковата молба и приложенията към нея да бъдат изпратени на ответника за представяне на писмен отговор по чл. 131 от ГПК. Забава от от  4 месеца е установена при произнасянето на съда по подадената от ищцата молба по чл. 248 от ГПК. 
- Заявление с вх. рег. № РС-15-355/01.10.2015 г. – ч.гр.д. № 3273/11 г. и гр.д. № 27396/2011 г. - СРС и гр.д. № 19236/2014 г. - СГС, подадено от заявителя в качеството му на ответник в производството.
Обща продължителност на производството 3 години, 11 месеца и 4 дни.

Производството е образувано по заявление за издаване на заповед за изпълнение на основание чл. 410 ГПК, като след подадено възражение от длъжника е предявен иск с правно основание чл. 422 от ГПК. 
Основната забава в процеса е допусната при разглеждане на делото от първоинстанционния съд, продължило 3 години и 5 месеца. Продължителността на производството се дължи на няколко периода на бездействие от страна на съда: 5 месеца - между датата на  постъпване на отговора на исковата молба, подаден от ответника и датата на определението по чл. 140 от ГПК; 5  месеца между първото и второто съдебно заседание; неспазване с 8 месеца на срока по чл. 235, ал. 5 от ГПК за постановяване на съдебното решение; 3 месеца - между датата, на която въззивника е отстранил нередовностите на въззивната жалба и датата, на която съдът е разпоредил препис от нея да бъде връчен на ответниците и 3 месеца - между датата, на която изтекъл срокът за подаване на отговор по въззивната жалба и разпореждането на съда за изпращане на делото на въззивната инстанция.
- Заявлениe с вх. рег. № РС-15-420/26.11.2015 г. – гр. д. №58926/2011 г. - СРС, подаденo от заявителя в качеството му на ищец в производството.
Обща продължителност на производството 3 години и 8 месеца .

Производството е образувано по субективно и обективно съединени искове с правно основание чл. 422 ГПК.

 Производството се е развило пред една съдебна инстанция. Основните причини за продължителността му са несвоевременните действия на съда по връчване на исковата молба за отговор на конституираните в хода на производството законни наследници на единия ответник и неспазването на процесуалните срокове: за постановяване на определение по чл. 140 от ГПК и за постановяване на решението по делото по чл. 235, ал. 5 от ГПК. При постановяване на определението за конституиране на наследниците на починалия ответник в производството съдът не е отчетел обстоятелството, че чрез приемството в процеса приемникът встъпва в процесуалното положение на праводателя, което в случая е налагало исковата молба да се изпрати за отговор на новоконституирания ответник, тъй като първоначалният е починал преди да изтече срока за отговор на исковата молба. В резултат на тези действия исковата молба е изпратена за отговор на новоконституирания ответник 8 месеца след конституирането му. Поради пропуска си да се изпрати исковата молба за отговор на приемниците в процеса на починалия ответник съдът два пъти е постановявал определение на основание чл. 140 ГПК, като и двата акта са постановени извън разумните процесуални срокове, съответно - 5 месеца след изтичане на срока за отговор на исковата молба и - 9 месеца след подаване на отговор на исковата молба. Съдебното решение по делото е постановено със забава от 8 месеца.  
- Заявление с вх. рег. № РС-15-418/24.11.2015 г. – гр.д. № 55887/2011г. - СРС; гр.д.№ 4448/2014г. – СГС и гр.д.№ 1359/2015г. - ВКС, подадено от заявителя в качеството му на ищец в производството.
Обща продължителност на производството 3 години, 6 месеца и 11 дни.

Производството е образувано по обективно и субективно съединени искове с правно основание чл.79 ЗЗД и чл.92, ал.1 ЗЗД.

Основната забава на производството се дължи на поведението на първоинстанционния съд. Установена е забава от страна на съда при постановяване на съдебните актове. Определението по чл.140, ал. 3 ГПК е постановено повече от 7 месеца след получаване на писмените отговори от страна на ответниците, а съдебното решение по делото - 10 месеца след предвидения от чл.235, ал.5 от ГПК едномесечен срок. 
- Заявлениe с вх. рег. № РС-16-49/29.01.2016 г. – адм.д. № 2806/2012 г. – Адм.С – Варна; гр.д. № 10690/2012 г. – РС – Варна, в.гр.д. № 1061/2015 г. и гр.д. № 33/2012 г. на ВКС и ВАС, подаденo от заявителя в качеството му на ищец в производството.
Обща продължителност на производството 3 години, 3 месеца и 26 дни.

Производството е образувано по иск с правно основание чл. 74, ал. 1 от ЗЗДискр.

Пред първоинстанционния съд производството е продължило 2 години и 7 месеца (като в този период е включено и производството от  3 месеца пред ВКС, образувано по повдигната препирня за подсъдност). По делото са насрочени 9 съдебни заседания, 4 от които, отложени поради неизготвяне на назначени експертизи. Установено е забавено администриране на исковата молба и на въззивната жалба.
- Заявлениe с вх. рег. № РС-16-76/22.02.2016 г. – адм.д. № 1281/2014 г. – АССГ и адм.д. № 13842/2014 г. - ВАС, подаденo от заявителя в качеството му на жалбоподател в производството.
Обща продължителност на производството  1 година, 11 месеца и 20 дни.

Производството е образувано по жалба на заявителя срещу индивидуален административен акт на секретаря на Столична Община. 

Забава в администрирането на процеса е допусната и от двете съдебни инстанции, разгледали производството. Първоинстанционният съд е насрочил единственото съдебно заседание по делото 2 месеца, след изтичане на срока по чл.157, ал.1 от АПК. Забава е установена и в действията на съда по даване на указания за уведомяване на другата страна за възможността й за отговор по касационната жалба и при изпращане на призовките до страните. Касационният съд е насрочил  единственото съдебно заседание по делото повече от 11 месеца след образуването му. Производството допълнително е удължено вследствие пропуск на съда да се произнасе по въпроса за разноските.
- Заявление с вх. рег. № РС-15-407/11.11.2015 г. – гр.д. № 49468/2013 г. по описа на СРС, подадено от заявителя в качеството му на ищец в производството.

Обща продължителност на производството 1 година, 8 месеца и 28 дни.

Производството е образувано по иск с правно основание чл. 124, ал. 4 от ГПК.

Делото е разгледано от една съдебна инстанция. Продължителността на процеса се дължи на невъзможността на съда да организира връчването на препис от исковата молба на ответницата, да извърши връчването по реда на чл. 47 от ГПК и да назначи особен представител на ответницата. Съдът не е положил необходимата грижа за срочното развитие на процеса (особеният представител на ответницата е назначен повече от 2 месеца след извършеното връчване по реда на чл. 47 от ГПК). Установена е и забава от почти 5 месеца – от постъпване на отговора на исковата молба от особения представител на ответницата до постановяване на определението по чл. 140 от ГПК. Съдебното решение по делото е постановено 5 месеца след изтичането на законоустановения едномесечен срок.
2. Провеждане на голям брой открити съдебни заседания без да са налице основателни причини

- Заявления с вх. рег. № РС-15-340/24.09.2015 г., вх. рег. № РС-15-342/28.09.2015 г., вх. рег. № РС-15-343/28.09.2015 г., вх. рег. № РС-15-332/23.09.2015 г., вх. рег. № РС-15-345/29.09.2015 г., вх. рег. № РС-15-346/29.09.2015 г., вх. рег. № РС-15-348/30.09.2015 г. и вх. рег. № РС-15-349/30.09.2015 г.    – гр.д. № 34/1999 г. по описа на СРС, подадени от заявителите в качеството им на ищци в производството.
Обща продължителност на производството 16 години и 3 месеца.

Производството е образувано по иск с правно основание чл. 34 от ЗС.

Министърът на правосъдието е предложил на заявителите по заявления с вх. рег. № РС-15-332/2015 г. и вх. рег. № РС-15-340/2015 г. споразумения за обезщетение в размер от по на 1680 лева, а на тези по заявления с  вх. рег. № РС-15-342/2015 г., вх. рег. № РС-15-343/2015 г., вх. рег. № РС-15-345/2015 г., вх. рег. № РС-15-346/2015 г., вх. рег. № РС-15-348/2015 г. и вх. рег. № РС-15-349/2015 г.   споразумения за обезщетение в размер от по на 840 лева.
Основната причина за продължителността на производството е свързана с процесуалните действия на съда във фазата по извършване на делбата на процесния имот, продължила повече от 15 години. За 8 години и 6 месеца производството по делото е било спряно на основание чл. 182, ал. 1, б. „г” от ГПК (отм.) до приключване на производството по гр.д. №3674/2002 г. на СРС, образувано по субективно съединени искове за прогласяване на нищожност на съдебното решение за допускане на делбата по гр.д. №34/1999 г. на СРС и за извършване на нова делба на процесния имот. По делото са проведени 27 о.с.з. Многократното отлагане на делото се дължи на лоша организация на доказателствената дейност в процеса. 18 от заседанията са отложени по две основни причини: във връзка с допускането и събирането по делото на съдебни експертизи относно реалната поделяемост на имота и оценката на дяловете и за да се изиска становище от Столична Община относно реалната поделяемост на процесния имот. Проверяващите са приели, че действията на органите на съдебната власт при разглеждането на преюдициалния спор също са допринесли за нарушаване на изискванията за разглеждане на делото в разумен срок, тъй като глобалната продължителност на това производство от повече от 8 години е прекомерно с оглед обстоятелството, че делото не е представлявало висока фактическа или правна сложност. 
- Заявлениe с вх. рег. № РС-16-14/11.01.2016 г. – гр.д. № 551/2006 г. - РС – Несебър; гр.д. № 266/2006 г., в.гр.д. № 1046/2007 г., в.гр.д. № 805/2009 г. и гр.д. № 226/2010 г. - ОС – Бургас; ч.гр.д. № 107/2006 г. и в.гр.д. № 321/2013 г. - АпС – Бургас; гр.д. № 3630/2008 г., т.д. № 691/2008 г. и т.д. № 1523/2014 г.  - ВКС, подаденo от заявителите в качеството им на ищци в производството.
Обща продължителност на производството 9 години, 1 месец и 6 дни.

Производството е образувано по иск с правно основание чл. 19, ал. 3 от ЗЗД.

Основната причина за забавата на производството е движението на делото между различните съдебни инстанции – разглеждано е 1 път от РС – Несебър, 3 пъти – от ОС – Бургас, 1 път - от АпС – Бургас и 2 пъти от ВКС, както и от ОС – Бургас и АпС – Бургас – при разглеждане образуваното по повдигнатия спор за подсъдност производство. При разглеждане на делото от РС – Несебър като първа инстанция са допуснати следните забави: от 3 месеца - поради неправилно изпращане по подсъдност на делото на ОС – Бургас и 2 месеца – при постановяване на съдебното решение по делото. При разглеждане на делото от ОС – Бургас като първа инстанция производството е продължило 3 години и 6 месеца, като са проведени 16 съдебни заседания, 5 от които - отложени за изготвяне на съдебна експертиза.

- Заявление с вх. рег. № РС-15-424/30.11.2015 г. – гр.д. № 5828/2002 г. по описа на СРС; гр. дело № 2030/2007 г. – СГС и гр.д. № 426/2010 г.  - ВКС, подадено от заявителите в качеството им на ответници в производството.
Заявителите са подавали жалба под № 5334/2011 г. пред ЕСПЧ, обявена за недопустима, поради неизчерпване на вътрешноправните средства за защита.

Обща продължителност на производството 8 години и 22 дни.

Производството е образувано по иск с правно основание чл. 108 от ЗС.

Производството пред първоинстанционния съд е продължило почти 5 години. Проведени са 15 съдебни заседания, насрочвани в периоди над 5 месеца. Съдът не е упражнил достатъчен контрол върху доказателствените искания на страните, като е продължил да събира доказателства и след първото заседание, не е следил за срочността при изготвяне на допуснатите СТЕ и СГЕ,  които са забавени и представени от вещите лица след изтичане на определените срокове. Съдебното решение по делото е постановено със забава от 18 месеца. Въззивната инстанция е насрочвала проведените по делото съдебни заседания в периоди от 6 до 10 месеца, а съдебното решение е постановено със забава от 5 месеца.

- Заявление с вх. рег. № РС-15-413/20.11.2015 г. – гр.д. № 11634/2009 г. - СГС; гр.д.№ 1804/2013 г. - САС и гр.д.№ 471/2015г. - ВКС, подадено от заявителя в качеството му на ответник в производството.
Обща продължителност на производството 5 години, 7 месеца и 6 дни.

Производството е образувано по обективно и субективно съединени искове с правно основание  по чл. 28 от ЗОПДИППД  (отм.).

Основната забава в производството е допусната при разглеждането му от първоинстанционния съд, продължило 3 години и 5 месеца. Установено е забавено администриране на процеса и безкритично отношение на съда по повод направените доказателствени искания на страните. По делото са насрочени и проведени 11 съдебни заседания. По делото са приети три единични съдебни експертизи (СТЕ, САЕ и СИЕ), като към една от тях (СИЕ) са приети и две допълнителни заключения. Проверяващият състав е установил, че изслушването на назначените съдебни експертизи е основната причина за забава на производството. Съдът не е предприел необходимите мерки за своевременното им назначаване, за формулиране въпросите към вещите лица и за срочното изготвяне на заключенията, приети от съда в периоди съответно от 1 година и 3месеца и 1 година и 6 месеца след назначаването им. 
Проверяващите са констатирали забава при насрочване на делото за разглеждане в открито съдебно заседание, като първото съдебно заседание е проведено 7 месеца след образуването му и при постановяване на съдебното решение, обявено 6 месеца изтичане на срока, предвиден по чл.235, ал.5 ГПК. 
3. Насрочване на откритите съдебни заседания през големи периоди от време

- Заявления с вх. рег. № РС-14-220/30.04.2014 г. и вх. рег. № РС-14-221/30.04.2014 г. – адм.д. № 2475/2004 г. – СГС; ч.гр.д. № 7958/2011 г. и адм.д. № 7857/2015 г. - ВАС, подадени от заявителите в качеството им на жалбоподатели в производството.

Обща продължителност на производството 11 години, 6 месеца и 24 дни .

Производството е образувано по жалба срещу индивидуален административен акт на кмета на СО, район „Панчарево”.

Министърът на правосъдието е предложил на заявителя по Заявление с вх. рег. № РС-14-220/2014 г. споразумение за обезщетение в размер на 3 700 лева.
Производството по делото пред първоинстанционния съд е продължило 10 години и 4 месеца. По делото са проведени 10 съдебни заседания, насрочвани през прекомерно големи интервали от време. Забавянето на производството се дължи на начина, по който е воден процеса – установеният голям интервал между съдебните заседания, несвоевременно уведомяване на заинтересовани страни, бавното администриране на постъпилите молби по делото, производство за поправка на ОФГ и забавено произнасяне по молбата за разноските.
- Заявление с вх. рег. № РС-15-419/26.11.2015 г. – гр.д. № 2371/2008 г. - СРС; в.гр.д. № 4428/2010 г. и гр.д. № 2507/2012 г. – СГС; гр.д. № 399/2011 г. и гр.д. № 901/2015 г. - ВКС, подадено от заявителя в качеството му на ищец в производството.
Обща продължителност на производството 7 години, 3 месеца и 23 дни.

Производството е образувано по иск с правно основание чл. 31 от ЗЗД.

   Забавата в процеса се дължи на поведението на въззивния съд, разгледал на два пъти делото. Единственото съдебно заседание, проведено при първото разглеждане на делото е насрочено 5 месеца след образуване на делото. При повторното разглеждане на делото от въззивната инстанция са проведени 4 открити съдебни заседания, провеждани през големи интервали от време (от 5 до 9 месеца). Съдът се е произнесъл с определение за допускане на поисканите от въззивната страна доказателства повече от 7 месеца след връщане на делото от касационната инстанция, а съдебното решение е било постановено 3 месеца след изтичане на  законоустановения срок.
- Заявление с вх. рег. № РС-15-439/09.12.2015 г. – адм.д. № 5884/2010 г., адм.д. № 9494/2011 г. и адм.д. № 16484/2011 г. по описа на ВАС, подадено от заявителя в качеството му на жалбоподател в производството.
Обща продължителност на производството 5 години, 1 месец и 12 дни.

Производството е образувано по жалба срещу индивидуален административен акт на министъра на вътрешните работи.

Продължителността на процеса се дължи основно на движението на делото пред различните съдебни инстанции – разглеждано е два пъти от тричленен състав на ВАС и веднъж - от петчленен състав. Поради наличие на преюдициален спор делото е спирано за период от 2 години и 1 месец, като съдията – докладчик регулярно е извършвал справка за движението на преюдициалното дело, с цел срочното възобновяване на процеса след отпадане на основанието за спиране. Проверяващите не са установили големи периоди на забава в производството. Единствено по първото, разгледано от тричленен състав на ВАС дело е установено, че първото съдебно заседание е проведено 6 месеца след образуване на делото.

- Заявление с вх. рег. № РС-15-469/30.12.2015 г. – ч.гр.д. № 24226/2011 г. и гр.д. № 34889/2011 г. по описа на СРС и гр.д. № 6045/2014 г. по описа на СГС, подадено от заявителя в качеството му на ищец в производството.
Обща продължителност на производството 3 години, 10 месеца и 24 дни.

Производството е образувано по заявление за издаване на заповед за изпълнение на основание чл. 417 от ГПК, като след подадено възражение от длъжника е предявен иск с правно основание чл.422, ал.1 от ГПК във вр. с чл. 79 от ЗЗД и чл. 327, ал. 1 от ТЗ.
Исковото производство пред първата инстанция е продължило 2 години и 5 месеца. Проведени са 4 съдебни заседания, насрочвани през интервали от 2 до 4 месеца, в които съдът е изслушал една експертиза и е разпитал един свидетел. Второто и третото съдебно заседание са отлагани поради неизготвена СТЕ и неявяване на допуснатия свидетел за изслушване. Определението по чл. 140 от ГПК е постановено 10 месеца след депозиране на отговора на исковата молба. Съдебното решение е постановено със забава от 2 месеца. Забава е установена и при разглеждане на производството от въззивната инстанция - единственото открито съдебно заседание е проведено 11 месеца след образуване  на делото, а съдебното решение е постановено 3 месеца след изтичане на законоустановения срок.
4. Неприлагане на предвидените от закона способи за дисциплиниране на участниците в процеса

- Заявлениe с вх. рег. № РС-16-36/20.01.2016 г. – гр.д. № 970/2000 г. – СГС; гр.д. № 2272/2011г.,  гр.д. № 3866/2011г. и гр.д. № 1661/2015 г. – САС; гр.д. № 7063/2013г., ч.гр.д. № 4882/2015 г. и ч.гр.д. № 484/2016г. - ВКС, подаденo от заявителите в качеството им на ищци в производството.
Обща продължителност на производството 15 години, 7 месеца и 1 ден .

Производството е образувано по субективно и обективно кумулативно съединени искове с правно основание чл. 79, чл. 82 и чл. 92 от ЗЗД.

Производството пред първоинстанционния съд е продължило 10 години и 7 месеца. Проведени са 28 открити съдебни заседания, повече от половината, от които са отложени поради нередовно призоваване на страните. Съдът не е предприел ефективни мерки за  своевременното им призоваване, като за период от 4 години по делото не са извършвани съществени процесуални действия. Почти 9 години след началото на процеса, в 25-то поред съдебно заседание съдът е установил, че един от ответниците до момента не е получавал лично призовките, поради което исковата молба е била оставена без движение и е дал указания на ищците за посочване на адрес за призоваването му. С поведението си първоинстанционният съд реално не е осъществил една от основните си функции - да контролира хода и бързината на процеса. Всички инстанции, разглеждали делото са го насрочвали в открити съдебни заседания  през периоди от 5 до 7 месеца.

- Заявления с вх. рег. № РС-15-415/23.11.2015 г. и вх. рег. № РС-15-417/24.11.2015 г. – адм.д. № 5495/1997 г. и адм.д. № 1/2011 г. по описа на ОС – Пловдив; адм.д. № 3339/1998 г., адм.д. № 843/1999 г., адм.д. № 3295/1999 г., адм.д. № 9390/2001 г., адм.д. № 7990/2011 г. и адм.д. № 2952/2015 г. по описа на ВАС, подадено от заявителите в качеството им на жалбоподатели в производството.
Обща продължителност на производството 8 години, 2 месеца и 4 дни.

Производството е образувано по жалба с правно основание чл. 18, ал. 3 от ЗППДОП.

Основната причина за продължителността на производството е движението му между различните съдебни инстанции. При първото разглеждане на делото от първоинстанционния съд 4 открити съдебни заседания са отложени поради нередовно призоваване на Министерство на промишлеността – държавна институция с публично известен адрес. Установено е, че съдът е изискал на два пъти обяснение от призовкаря, но не е предприел действия за налагане на предвидените от закона санкции. При повторното разглеждане на делото от първоинстанционния съд 11 съдебни заседания са отложени за извършване на експертиза, като от тях 7 - поради неизготвянето й от вещите лица. Проверяващият състав не е установил съдът своевременно да е предприел процесуални мерки, обезпечаващи срочното приключване на делото. Съдебното решение по делото е постановено със забава от 2 месеца. 
При неколкократното разглеждане на делото от касационната инстанция е констатирано, че определението, с което съдът се е произнасял относно допускането на касационно обжалване е постановявано в срок между 3 и 5 месеца след образуването на делото. При четвъртото разглеждане на делото от ВАС съдебното решение е постановено със забава от 3 месеца.
5. Неспазване на законоустановените срокове по чл. 235, ал. 5 ГПК, чл. 316 от ГПК и чл. 172, ал. 1 АПК за обявяване на съдебното решение

- Заявления с вх. рег. № РС-15-463/28.12.2015 г. и вх. рег. № РС-15-464/28.12.2015 г. – гр.д. № 654/2006 г. - РС – Разлог; в.гр.д. № 870/2007 г. и в.гр.д. № 159/2011 г. - ОС – Благоевград;  гр.д. № 1660/2009 г.  и гр.д. № 447/2012 г.  по описа на ВКС, подадени от заявителите в качеството им на ищци в производството.
Обща продължителност на производството 9 години, 5 месеца и 17 дни..

Производството е образувано по иск с правно основание чл. 108 от ЗС.

Установено е неспазване на законоустановения срок по чл. 235, ал. 5 от ГПК за постановяване на съдебното решение – от първоинстанционния съд – със 6 месеца и от въззивния съд – при двете разглеждания на делото от тази инстанция с 2 месеца. ВКС е разглеждал на два пъти делото, като и в двата случая е установено забавено администриране на процеса. При първото, образувано пред ВКС дело определението, с което е допуснато касационно обжалване е постановено 10 месеца след образуването на делото. При второто разглеждане на делото от ВКС определението, с което е допуснато касационно обжалване е постановено 9 месеца след образуване на делото, а съдебното решение е постановено 7 месеца след последното, проведено по делото съдебно заседание. При повторното разглеждане на делото от ВКС производството е продължило 3 години, като са проведени 7 съдебни заседания поради невъзможност за определяне на вещи лица по назначената съдебна експертиза.
- Заявления с вх. рег. № РС-15-387/02.11.2015 г. и вх. рег. № РС-15-388/02.11.2015 г.  – гр.д. № 414/2007 г. - ОС – Бургас; в.гр.д. № 311/2012 г. - АпС - Бургас и гр.д. № 5214/2013 г. - ВКС, подадено от заявителите в качеството им на ответници в производството.
Обща продължителност на производството 7 години, 7 месеца  и 23 дни.

Производството е образувано по иск с правно основание чл.189, ал.1 от ЗЗД, във вр. с чл. 223 и чл. 82 от ЗЗД.

Министърът на правосъдието е предложил на заявителя по заявление вх. рег. № РС-15-388/2015 г. споразумение за обезщетение в размер на 6 500 лева.
Пред първоинстанционния съд производството е продължило 5 години и 1 месец. Проведени са 10 открити съдебни заседания, отлагани основно за събиране на доказателства. Голямата забава от 3 години и 1 месец е предизвикана от необходимостта делото да бъде спряно от първоинстанционния съд, поради наличие на висящо гражданско дело в РС - Бургас с предмет, явяващ се преюдициален за спора. През периода на спиране на делото първоинстанционният съд е проявил изключителна активност за проследяване движението на преюдициалното производство, като през 2-3 месеца е изисквал информация за движението му. Съдът е допуснал забава от 4 месеца при постановяване на съдебното решение. 
- Заявление с вх. рег. № РС-15-382/23.10.2015 г. – ч.гр.д. № 25450/2010 г.,  гр.д. № 11657/2011 г. – СРС; ч.гр.дело № 9915/2010 г., ч.гр.дело № 14376/2011 г.,  ч.гр.д. № 14235/2013 г. и в.гр.д. № 17868/2014 г. - СГС, подадено от заявителя в качеството му на ищец в производството.
Обща продължителност на производството 4 години, 11 месеца и 2 дни.

Производството е образувано по заявление за издаване на заповед за незабавно изпълнение на основание чл.417 от ГПК, като след подадено възражение от длъжника е предявен иск с правно основание чл.422, ал.1 от ГПК, във вр. с чл.139 и сл. от СК.

Установено е забавено администриране на исковото производство от първоинстанционния съд, като за период от 2 години и 10  месеца са проведени 2 съдебни заседания. Съдебното решение по делото е постановено 4 месеца след изтичане на законоустановения едномесечен срок, което решение впоследствие е допълвано, поради пропуск на съда да се произнесе по въпроса за разноските.
- Заявление с вх. рег. № РС-16-18/12.01.2016 г. – гр.д. № 55533/2010 г. по описа на СРС и гр.д. № 2901/2013 г. по описа на СГС, подадено от заявителите в качеството им на ответници в производството.
Обща продължителност на производството 4 години, 8 месеца и 2 дни.

Производството е образувано по иск с правно основание  чл. 40 от ЗУЕС.

При разглеждане на делото от първоинстанционния съд, производството е продължило 2 години. Съдът е провел 4 съдебни заседания, провеждани през интервали от повече от 3 месеца. Едва във второто съдебно заседание съдът е констатирал, че исковата молба е нередовна и я е оставил без движение. Забавено администриране на процеса е установено и при разглеждане на делото от въззивната инстанция - единственото открито съдебно заседание по делото е проведено близо 1 година след образуването му, а съдебното решение е постановено със забава от 1 година и 4 месеца. Докато производството е било висящо пред въззивната инстанция е била приета законодателна промяна - с ДВ бр. 50/2015, обнародван на 03.07.2015 г., тексът на чл. 280, ал. 2 от ГПК е бил изменен, като според новата редакция исковете по чл. 40 от ЗУЕС не подлежат на касационно обжалване. С оглед на продължителното забавяне при постановяването на решение от въззивната инстанция, заявителите са били лишени от правото на касационно обжалване.
- Заявление с вх. рег. № РС-15-341/25.09.2015 г. – адм.д. № 1867/2011 г., адм.д. № 3240/2011 г. и адм.д. № 6668/2013 г. - АССГ; ч.адм.д. № 5534/2012 г., адм.д. № 3120/2013 г., адм.д. № 8901/2014 г. и адм.д. № 12916/2015 г. - ВАС, подадено от заявителя в качеството му на жалбоподател в производството.
Обща продължителност на производството 4 години, 1 месец и 15 дни.

Производството е образувано по жалба на заявителя срещу чл. 51, ал. 5 и Приложение № 11 от Наредба за организация на движението на територията на Столична Община.

Делото е разглеждано 2  пъти  от първоинстанционен и касационен съд. До усложняване и удължаване на процеса са довели упражняването на процесуални права от страните по делото, големият брой писмени доказателства, които е трябвало да бъдат обсъдени от съда и страните и изменението на първоначално оспорените разпоредби на Наредбата. Констатирано е, че ВАС е постановил съдебните решения и в двете, образувани пред него производства в нарушение на срока по чл. 172, ал. 1 от АПК с около 2 месеца и не е спазил срока по чл. 157, ал. 1 от АПК по второто, образувано пред него дело, насрочвайки го за разглеждане в съдебно заседание 7 месеца след образуването му.

- Заявления с вх. рег. № РС-16-44/25.01.2016 г., вх. рег. № РС-16-45/25.01.2016 г. и вх. рег. № РС-16-46/25.01.2016 г. – гр.д. № 30300/2012 г. -  СРС, подадени от заявителите в качеството им на ищци в производството.
Обща продължителност на производството 3 години, 5 месеца и 27 дни .

Производството е образувано по иск с правно основание чл. 124,  ал. 1 от ГПК.

Основната причина за забава на производството е неспазване на законоустановения срок за постановяване на съдебното решение с почти 2 години. За забавата на процеса е допринесло и лошото администриране на делото, довело до отлагане на 3 от общо 4-те, насрочени по делото съдебни заседания, поради: липса на върнати призовки до ответниците, пропуск на съда да връчи на ответниците определението по чл. 140 от ГПК и молбата на ищците за изменение на иска, както и неспазване на срока за призоваване на ответниците. 

- Заявление с вх. рег. № РС-15-412/19.11.2015 г. – гр.д. № 58685/2012 г. - СРС и в.гр.д. № 16053/2013 г. - СГС, подадено от заявителя в качеството му на ищец в производството.
Обща продължителност на производството 2 години, 9 месеца и 4 дни.

Производството е образувано по иск с правно основание  чл. 2 от ЗОДОВ.

Забавата в производството се дължи на поведението на въззивната инстанция. Два месеца след изтичане на законоустановения срок по чл. 235, ал. 5 от ГПК, поради дисциплинарно освобождаване от длъжност на съдията-докладчик, даденият ход по същество е отменен. Определен е нов съдия-докладчик по делото, което е довело до възобновяване на производството и насрочването му отново за разглеждане в открито съдебно заседание. 

- Заявлениe с вх. рег. № РС-16-15/11.01.2016 г. – ч.гр.д. № 13603/2013 г. – СГС, подаденo от заявителя в качеството му на жалбоподател в производството.
Обща продължителност на производството 1 година, 9 месеца и 3 дни .

Производството е образувано по жалба на основание чл. 407, ал. 1 от ГПК. 

Съдебния акт е постановен със забава от 1 година и 6 месеца.
- Заявлениe с вх. рег. № РС-16-63/15.02.2016 г. – адм.д. № 12194/2014 г. по описа на АССГ, подаденo от заявителя в качеството му на жалбоподател в производството.
Обща продължителност на производството 9 месеца и 24 дни.

Производството е образувано по жалба срещу индивидуален административен акт на директора на ТД на НАП. 

Основната причина за продължителността на производството е допусната забава от 6 месеца при постановяване на съдебното решение поделото.
6. Пропуски в администрирането на жалбите до горестоящите съдилища

- Заявление с вх. рег. № РС – 15 – 421/26.11.2015 г.  – гр.д. № 39668/2012 г. по описа на СРС и в.гр.д.№ 12433/2014г. по описа на СГС, подадено от заявителя в качеството му на ответник в производството.
Обща продължителност на производството 2 години, 10 месеца  и 7 дни.

Производството е образувано по искове с правно основание чл. 415, ал.1 от ГПК, във вр. с чл. 79, ал.1 от ЗЗД и чл. 415, ал.1 от ГПК, във вр. с чл. 86, ал.1 от ЗЗД.

Голямата продължителност на производството пред първоинстанционния съд се дължи на две причини: допусната забава с продължителност от почти 1 година при изготвяне на първоинстанционното решение от съдията-докладчик и забава от почти 4 месеца при администриране на въззивната жалба и изпращането й на компетентния въззивен съд – СГС. При разглеждане и решаване на делото от въззивната инстанция е допуснатата забава при постановяване на въззивното решение, което е било изготвено в 6-месечен срок. 
- Заявлениe с вх. рег. № РС-16-5/05.01.2016 г. – гр.д. № 23966/2013 г. – СРС; гр.д. № 6823/2014 г. – СГС и гр.д. № 4933/2015 г. - ВКС, подаденo от заявителя в качеството му на ищец в производството.
Обща продължителност на производството 2 години, 6 месеца и 24 дни .

Производството е образувано по иск с правно основание чл. 2, ал. 1, т. 3, пр. 1 от ЗОДОВ.

Забавата в производството се дължи на забавеното администриране от страна на въззивния съд на подадената от заявителя касационна жалба, продължило 7 месеца. Не са предприети необходимите мерки за отстраняване на нередовностите по жалбата, като след близо 5 месеца администриране, същата е върната от касационната на въззивната инстанция, с дадени указания в тази насока. 

- Заявления с вх. рег. № РС-15-456/21.12.2015 г., вх. рег. № РС-15-457/21.12.2015 г. и  вх. рег. № РС-15-459/22.12.2015 г.   – гр.д. № 18716/2013 г. – СРС, подадени от заявителите в качеството им на страни (ищци – по 456 и 459 и ответник – по 457) в производството.
Обща продължителност на производството 1 година, 11 месеца и 23 дни.

Производството е образувано по иск с правно основание чл.128, ал.1 от СК. 

Основната причина за забавата на производството е продължителният период от време (1 година) при администриране на въззивните жалби и подадените впоследствие молби за оттеглянето им, който период е препятствал влизането в сила на съдебното решение. Установено е, че съдът не е използвал всички установени от процесуалния закон механизми спрямо един от ответниците, като е изпращал до него само призовки и съобщения.

7. Непознаване на материалния и процесуалния закон - причина за отмяна на съдебните актове по реда на инстанционния контрол
- Заявления с вх. рег. № РС-16-39/22.01.2016 г. и РС-16-40/22.01.2016 г. – т.д. № 184/2012г. и гр.д. № 405/2006 г. - по описа на СОС; гр.д. № 2926/2013 г. и гр.д. № 1126/2007 г. – САС; т.д. № 773/2009 г.,ч.гр.д. № 7333/2014 г. и гр. дело № 1408/2015г. – ВКС, подадени от заявителите в качеството им на ищци в производството.
Обща продължителност на производството 9 години, 4 месеца и 4 дни.

Производството е образувано по субективно и обективно кумулативно съединени искове с правно основание чл. 1 от ЗОДОВ и чл. 45 от ЗЗД, във вр. с чл. 288 от ТЗ.

Министърът на правосъдието е предложил на заявителите споразумение в размер на от по 1 200 лева.
Основната причина за продължителността на производството е обстоятелството, че първоинстанционният съд, след образуване на делото, не е осъществил една от основните си функции – да даде правилна правна квалификация на иска, което е довело до отмяната на актовете на първата и на въззивната инстанция и до връщането на делото от касационната инстанция за ново разглеждане от първоинстанционния съд. Установени са и продължителни срокове при насрочване  на съдебни заседания – пред въззивната инстанция - повече от 6 месеца и от касационната инстанция - от 5 месеца.

- Заявление с вх. рег. № РС-15-416/23.11.2015 г. – гр.д. № 425/2007 г. - РС – гр. Своге, гр.д. № 8242/2008 г. и гр.д. 16814/2013 г. - СРС, гр.д. № 17043/2012 г. и гр.д. № 2176/2015 г. - СГС, гр.д. № 89/2013 г. - ВКС, подадено от заявителя в качеството му на ищец в производството.
Обща продължителност на производството 4 години, 3 месеца и 5 дни.

Производството е образувано по иск с правно основание чл. 61, ал.2 от ЗЗД.

При първоначалното разглеждане на делото от СРС, съдът е допуснал една и съща процесуална грешка два пъти, като е приложил неправилно процедурата за призоваване по реда на чл. 51 от ГПК (отм.)  - две поредни о.с.з. са били проведени в отсъствие на страните, като призовката на ищцата е била върната в цялост, със запис, че лицето не живее на адреса. Съдът е пропуснал да уведоми процесуалния й представител, погрешно е приложил призовката по делото и е счел ищцата за редовно уведомена. При връчване на съобщението за постановеното съдебно решение, съдът е допуснал същата процесуална грешка, прилагайки чл. 51 от ГПК. По подадена от ищцата 4 години по-късно молба на основание чл. 303, ал. 1 от ГПК във ВКС е образувано производство за отмяна на влязло в сила съдебно решение. С решение на ВКС влязлото в сила решение е отменено и делото е върнато за ново разглеждане от друг състав на първоинстанционния съд. 
8. Несъобразяване с практиката на Европейския съд по правата на човека по прилагането на чл. 6 от ЕКЗПЧОС в частта й за приоритетно разглеждане на дела, представляващи особен интерес за страните
- Заявлениe с вх. рег. № РС-16-47/25.01.2016 г. – гр.д. № 48930/2009  г. – СРС; ч.гр.д. № 4739/2010 г. и в.гр.д. № 1939/2014 г. – СГС; ч.гр.д. № 175/2011 г. и гр.д. № 3697/2015 г. - ВКС, подаденo от заявителя в качеството му на ищец в производството.
Обща продължителност на производството 5 години, 11 месеца и 16 дни.

Производството е образувано по обективно кумулативно съединени искове с правно основание чл. 344, ал. 1, т.1, т. 2 и т. 3 от КТ и чл. 225, ал. 1 от КТ.
Законоустановеният срок за постановяване на съдебното решение не е спазен от първоинстанционния и въззивния съд, съответно с 8 и с 9 месеца.
- Заявление с вх. рег. № РС-15-53/30.01.2015 г. – гр.д. № 1653/1997 г. – РС – Ловеч; в.гр.д. № 305/2007 г. – ОС – Ловеч и гр.д. № 2280/2008 г. по описа на ВКС, подадено от заявителя в качеството му на ищец в производството.
Заявителят е подавал жалба под № 54886/2010 г. пред ЕСПЧ, обявена за недопустима, поради неизчерпване на вътрешноправните средства за защита.

Обща продължителност на производството 3 години и 21 дни.

Производството е образувано по иск с правно основание  чл.344, ал.1, т.1, т.2 и т.3 от КТ.

Забава е допусната при разглеждане на делото от касационната инстанция. Единственото съдебно заседание по образуваното пред ВКС дело е било насрочено почти 1 година и 4 месеца след постановяване на определението за допускане на касационното обжалване.

9. Прекомерна продължителност на производства, за които законът е предвидил кратки срокове за разглеждането им

- Заявление с вх. рег. № РС-15-369/15.10.2015 г. –  гр.д. № 38267/2011 г. – СРС, в.гр.д. № 15513/2013 г. – СГС и гр.д. № 6771/2014 г. - ВКС, подадено от заявителите в качеството им на ищци в производството.
Обща продължителност на производството 3 години, 7 месеца и 20 дни.

Производството е образувано по обективно кумулативно съединени искове с правно основание  чл. 344, ал.1, т.1, т. 2 и т. 3 от КТ, във вр. с чл. 328, ал.1, т. 2 от КТ и чл. 225, ал.1 от КТ и чл. 226, ал. 2 от КТ.

Основната забава в производството се дължи на постановяване на съдебното решение по делото от първоинстанционния съд 1 година и 1 месец след изтичане на законоустановения 14-дневен срок по чл.316 от ГПК.
- Заявлениe с вх. рег. № РС-16-59/10.02.2016 г. – гр.д. № 61530/2012 г. – СРС и в.гр.д. № 18369/2014 г. - СГС, подаденo от заявителя в качеството му на ищец в производството.
Обща продължителност на производството е 2 години, 7 месеца и 13 дни..

Производството е образувано по обективно кумулативно съединени искове с правно основание чл. 344, ал. 1, т.1 и т. 2 от КТ и чл. 225, ал. 1 от КТ. 

Делото е разглеждано по реда на Глава Двадесет и пета „Бързо производство” от ГПК. При разглеждането му от първоинстанционния съд не са спазени специалните процесуални срокове по чл. 312, ал.1 , т. 2 от ГПК (докладът по делото е изготвен почти 4 месеца след постъпването на отговора от ответника), чл. 312, ал. 1, т. 1 от ГПК (първото заседание по делото е насрочено 4 месеца след постъпването на отговора на ответника) и по чл. 316 от ГПК (съдебното решение е постановено 1 година и 2 месеца след последното по делото съдебно заседание). Констатирано е неспазване на срока по чл. 316 от ГПК за постановяване на съдебното решение и от страна на въззивната инстанция – същото е постановено 5 месеца и 27 дни след последното, проведено по делото съдебно заседание. 
След анализ на изготвените в периода 01.01.2016 г. – 31.03.2016 г. и посочени по-горе в изложението основателни констативни протоколи отново се установява, че допуснатите нарушения от компетентните органи на съдебната власт съответстват на идентифицираните, във всички изготвяни след 01.10.2012 г. отчети и анализи от ИВСС основни групи от причини за нарушаване на разумния срок при разглеждане и решаване на делата. 

